c: text/html

text:
Danska frálandsfelagið A1 Offshore Solutions í Svendborg, sum frammanundan eigur tvey frálandsskip, hevur keypt týska tænastuskipið Ocean Zephyr. Skipið hevur ein fastan 5-ára summarsáttmála og hevur støð í Emden.”Keypið er úrslit av eftirspurningi frá kundum okkara eftir einum framkomnum skipi
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard

robotstxt: allowed

filter: keep


text:
Vit kenna øll Reinsaríið, ið helst hevur verið eitt tað virknasta spælistað í landinum. Hæddarpunktini hava verið nógv og alt frá tónleiki, bókaframløgum, framsýningum til føroyskan dans, hava fylt hugnaligu hølini, ið eru vorðin ein mentanarligur miðdepil fyri ung sum gomul. Síðani er Tórsgøta tó ment sera nógv, og fevnir hon nú eisini um spælistøðini Auluna í Finsen, Perluna, Perlutúnið, Ostahúsið Atelier, Ostahúsið Kjallaran og Garasjuna. Øll hølir, ið eru vorðin ein livandi karmur um tónleik og undirhald í miðbýnum. Av hesi somu orsøk, hildu vit, at tað var uppá sítt pláss, at Tórsgøta fekk eina heimasíðu, ið savnaði alt virksemið á gøtuni og samstundis var umboðandi fyri øll hesi spælistøð, ið nú hava funnið sín samleika saman og hvør sær.
Til eina nýggja heimasíðu er ikki minni enn hóskandi við nýggjum búmerki. Í hesum sambandi hevur Nudlavirkið eisini gjørt eitt nýtt snotiligt búmerki til Tórsgøtu, ið skal tryggja mentanarmiðdeplinum ein grafiskan og afturkenniligan samleika.
Nýggja heitið á heimasíðuni er torsgota.fo og har verður hildið áfram at veita øllum vitjandi kunning og dagføringar um øll tey spennandi tiltøk og hendingar, sum Tórsgøta hevur at bjóða uppá.


text:
- Tíðindi, mentan og ítróttur
Blair: Bretar kunnu enn hálsa um
Í einari røðu í dag skuldi 63 ára gamli Blair at heita á tey, sum taka undir við ES, um at verja tað, tey halda vera rætt.
- Fólk valdu, men tey vistu ikki um avleiðingarnar av Brexit. Nú treytirnar verða settar, hava tey møguleika at hálsa um, fór Tony Blair at siga í røðuni, sambært The Guardian.
Veljarar fingu skrivar upplýsingar
Veljararnir fingu skeivar upplýsingar upp undir fólkaatkvøðuna 23. juni í fjør, heldur Tony Blair, fyrrverandi forsætisráðharri.
Ein tepur meiriluti var fyri at taka Bretland úr ES, og stutt eftir legði David Cameron frá sær sum forsætisráðharri.
Theresa May tók við sum forsætisráðharri, og hon hevur lovað, at samráðingarnar um at taka Bretland úr ES byrjar í mars.
Theresa May lovar bata
Røðan, sum Blair skuldi halda í dag, er umstrídd, og Theresa May hevur eisini funnist teimum, sum nokta "fólksins vilja," sum hon tekur til, skrivar The Guardian.
Theresa May hevur lovað at lekja sárini eftir fólkaatkvøðuna, sum hevur syndrað bæði fólk og politiskar flokkar í landinum.
Formaðurin í Labour, Jeremy Corbyn, hevur sagt, at hann ætlar ikki at forða fyri, at bretar fara úr ES.


text:
Tíðindaskriv frá Hondbóltsfelagnum Tjaldur
Hondbóltsfelagið Tjaldur ferð frá døgunum 2-4. apríl at skipa fyri einum spennandi og undirhaldandi hondbóltsskúla í høllini á Kambsdali, har byrja verður kl. 09.00 til 16.00 hvønn dag. Ætlanin er at hetta skal verða ein skúli fyri øll børn og ung, gentum og dreingjum í aldrinum 7-14 ár sum ikki hava roynt hondbólt fyrr eins og tað eisini er fyri leikarar í leika nú.
Tað verða tveir 2 danskir venjarar í koma at standa fyri skúlanum.
Kostnaðurin er kr. 300,- fyri hvønn. Íroknað er døgurði allar dagarnar, saft og saftdunkur, eisini fáa luttakararnir okkurt aftrat.
Tilmeldingarfreistin er 23. mars 07. Tað er avmarka tal av luttakarum.
Høvuðsstuðul er: Atlantic Airways
Eisini verður tiltakið stuðla Føroya Bjór


text:
Føroyar og Aserbaidjan spæla í kvøld í Nations League á Tórsvølli. Lagt er upp til ein tættan dyst, ið kann fáa avgerandi týdning í bólkinum.
Les meira
Í løtuni sær tað út til, at Tórsvøllur verður í øllum førum næstan fullsettur. FSF upplýsti seint fyrrapartin, at áleið 200 atgongumerki vóru eftir. Til ber at keypa tey á heimasíðuni hjá fótbóltssambandinum.
FSF upplýsir eisini, at tað ber ikki til at keypa atgongumerki við dyrnar, so tað ræður um at gera skjótt av og ogna sær atgongumerki til spennandi dystin, har føroyska liðið hevur tørv á øllum tí stuðulinum tað kann fáa.
Fyrsta bríksl á Tórsvølli er klokkan 19.45


text:
Seinast broytt:
Viðmerking:
Námsætlan sum Word-fíla:
1. Samleiki
Støddfrøðin ger vart við seg á so mongum týdningarmiklum samfelagsøkjum, eitt nú í medisini, búskapi, tøkni, samskifti, orkuumsiting og byggivirksemi. Tað merkir, at hollur førleiki í støddfrøði er ein fortreyt fyri menning av samfelagnum. Somuleiðis er støddfrøðiligur førleiki neyðugur fyri at kunna skilja og hava ávirkan á mannagongdir í samfelagnum.
Til tann støddfrøðiliga førleikan hoyrir eisini at loysa uppgávur. Tað er at lýsa og umskapa ein trupulleika til eina støddfrøðiliga uppgávu, loysa hana og meta um týdningin av henni. Í støddfrøðini nýtir ein bæði hjálpartól og tøknitól. Førleiki í støddfrøði er eitt týdningarmikið amboð, og lærugreinin kann vera grundarlag fyri víðari útbúgving og harumframt vera partur av yrkis- og frítíðarlívinum.
2. Endamál
Undirvísingin í støddfrøði á D stigi í FHS hevur til endamáls, at næmingurin
- ognar sær kunnleika um tann partin av støddfrøðini, sum hevur týdning innan handil og búskap
- mennir sínar førleikar at kenna aftur støddfrøðiligar ivaspurningar, bæði yrkisfakliga og í almennum høpi
- fær kunnleika til støddfrøðiligar hugsanarhættir, so at støddfrøðin kann vera honum til hjálpar og eitt hent amboð í øðrum lærugreinum og í framhaldandi útbúgving
- gerst førur fyri at arbeiða við tøl, brigdlar og einføld støddfrøðitekn
- gerst førur fyri at nýta støddfrøði til at lýsa og loysa einfaldar uppgávur í gerandisdegnum og í verkligum høpi
- gerst førur fyri at greiða frá loysnarháttum í munnligum og skrivligum avrikum
- gerst førur fyri at nýta viðkomandi hjálparmiðlar.
3. Stig og tímatal
Undirvísingin í støddfrøði á D-stigi í FHS fevnir um 45 klokkutímar, ið svarar til 60 pultstímar.
4. Øki
Fakliga innihaldið í lærugreinini er lutað sundur í kjarnaøki og ískoytisøki. Kjarnaøki eru kravd øki, ið fevna um umleið 80% av klokkutímatalinum á hvørjum floksstigi. Ískoytisøki eru valfrí øki, sum lærari og næmingar í einstaka flokkinum velja í felag. Ískoytisøki fevna um umleið 20% av klokkutímatalinum á hvørjum floksstigi.
Kjarnaøki
Kjarnaøkini í støddfrøði á D-stigi í FHS eru 5 í tali: 1. Tal- og teknrokning, 2. Handilsrokning við skiftispunkti, 3. Renturokning, 4. Vísitøl og hagtøl og 5. Yrkisfakligt verkevni:
Tal- og teknrokning
Kjarnaøkið tal- og teknrokning fevnir um talfatan, vanligar roknihættir við tal- og frymlaheildum, prosentrokning, rokning við broti, umframt funktiónir og funktiónshugtøk, ið eru ætlað at lýsa samanheingi og broytingar. Harumframt fevnir økið um linjurættar funktiónir og rangt lutfall við teimum grafisku lýsingum, ið hartil hoyra, umframt at loysa líkningar, har ímillum líkningar við tveimum ókendum.
Handilsrokning og skiftispunkt
Kjarnaøkið handilsrokning og skiftispunkt snýr seg um mest vanligu útrokningarnar í handilsligum høpi. Mest vanligu hugtøkini, so sum søluinntøka, fastur og broytiligur kostnaður, og skiftisíkast og rakstrarvinningur eru partar av pensum. Eisini eru mest vanligu avkastini eru umfatað, herundir skiftisavkast, brutto- og nettoavkast. Hettar merkir at prosentrokning eisini er ein náttúrligur partur av hesum øki. Skiftispunkt skal roknast og skljast frá ymsum vinklum.
Renturokning
Kjarnuøkið renturokning umfatar lýsing av rentu hugtakinum. Renturokning sum grundarlag fyri íløgum og fígging verður umrødd. Pensum umfatar rentuhugtakið, Samansparing og lán. Arbeitt verður við verðuligum dømum, sum vísa hvat útrokningarnar verða brúktar til.
Vísitøl og hagtøl
Kjarnuøkið vísitøl og hagtøl inniheldur vanliga prosentrokning, rokning við vísitølum og hagtølum. Fyrsti partur av pensum umfatar prosentrokning, vigað miðal, vísitøl og prístal. Arbeitt verður við verðuligum dømum. Annar partur av pensum umfatar óflokkað hagtøl og flokkað hagtøl. Arbeitt verður við mest viðkomandi hugtøkum innan hagfrøðina, herundir títtleika og tídd, eisini samanlagdum títtleika. Arbeitt verður við mátum fyri miðalvirði og spjaðing. Verulig dømi verða nýtt at skilja evnið, bæði í talvum og myndum.
Verkætlan
Kjarnuøkið snýr seg um verkætlanararbeiði, ið fevnir um á leið 30% av undirvísingartíðini. Fakligu spurningarnir í verkætlanini skulu geva møguleika fyri at arbeiða við evnum innan øll kjanruøki á einum praktiskum grundarlagið. Næmingarnir velja í samráð við læraran eitt evni, og valda evnið verður grundarlag undir verkætlanararbeiðinum. Næmingarnir kunnu arbeiða við verkætlanarevni einsæris ella í bólki. Næmingarnir skulu, hvør sær ella í smærri bólkum skrivliga gera eina endamálsorðing og nakrar spurningar í sambandi við verkætlanina. Verkætlanin verður latin inn sum skrivligt avrik, og hon skal í vavi svara til umleið trý skrivlig uppgávurøð.
Ískoytisøki
Ískoytisøki eru valfrí øki, sum lærari og næmingar í einstaka flokkinum semjast um í felag. Ískoytisøki kunnu styðja og lýsa eitt ella fleiri kjarnaøki frá øðrum sjónarhornum og vera við til at menna førleikar næmingsins samsvarandi teimum førleikamálum, ið ásett eru. Endamálið við ískoytisøkjum er harumframt at geva skúlum og útbúgvingarbreytum rúm fyri serligum eyðkennum og arbeiðsháttum.
5. Førleikamál
Førleikamálini eru býtt sundur í støðisførleikar og fakligar førleikar.
Støðisførleikar
Støðisførleikar eru grundleggjandi førleikar, sum menniskju ogna sær tíðliga í lívinum, men sum mugu stimbrast og mennast alt lívið. Støðisførleikar hava avgerandi týdning, fyri at kunnleiki, vitan og førleikar verða ment í øllum lærugreinum. Støðisførleikar eru við til at menna sannkenning, virðing, hugflog og evni til støðutakan og sjálvvirkni. Undirvísingin skal virka fyri, at næmingurin fær hug og sinni at læra og geva sítt íkast til kjak og loysnir.
Í hesum sambandi eru fýra støðisførleikar lýstir við atliti at teimum fortreytum, sum eru galdandi fyri lærugreinina. Í øllum lærugreinum skal næmingurin læra:
- at virða
- at samskifta
- at kanna
- at skapa
At virða
At virða er at virka fyri góðari samveru millum menniskju og fyri góðum samanspæli millum menniskju, náttúru og umhvørvi. Virðing fremur tryggleika og trivnað, ið eru fortreytir fyri gagnligari menning. Undirvísingin skal virka fyri, at hvør einstakur næmingur verður sæddur og hoyrdur, og at hann kennir seg at hava virði og týdning, har hann er.
Førleikin at virða snýr seg í støddfrøði um at virða tær grundleggjandi reglur, ið náttúran og tað náttúruskapta umhvørvi hava at laga seg eftir. Undirvísingin leggur dent á, at næmingurin skilir tær ymisku fortreytirnar, ið øll menniskju hava í lívinum, og lærir at virða tørv og sjónarmið hjá øðrum, uttan mun til aldur, kyn, húðarlit og lívsáskoðan. Næmingurin skal eisini virða sín egna tørv og tað nátturutilfeingið, vit øll eru bundin at. Hann skal læra at virða tær skyldur og tey rættindi, sum fólkaræði byggir á, eins og hann skal hava virðing fyri, at ymiskar mentanir og samfeløg kunnu byggja á onnur virði enn hansara egnu.
At samskifta
Førleikin at samskifta snýr seg í støddfrøði um at bera fram sína hugsan og sína vitan munnliga og skrivliga, og at lesa. Lærugreinin støddfrøði hevur ein týðandi leiklut í at menna førleika næmingsins at samskifta um støddfrøðiligar spurningar so, at hann dugir at nýta støddfrøðilig hugtøk um hesar spurningar og viðurskifti. At samskifta um støddfrøðilig mál snýr seg eisini um at rokna og at nýta tøknilig amboð, ið tæna samskiftinum millum manna sum heild.
Førleikin at orða seg munnliga snýr seg í støddfrøði um at gera sær eina hugsan, seta spurningar, próvføra og greiða frá eini hugsan, grundaðari á støddfrøði. Tað merkir at vera við í samrøðum, samskifta um hugskot og røða um spurningar og møguligar loysnir saman við øðrum.
Førleikin at orða seg skrivliga snýr seg í støddfrøði um at loysa eina uppgávu við støddfrøði, lýsa og greiða frá eini hugsan og orða viðrakingar og hugskot. Harumframt snýr førleikin seg um at gera tekningar, skitsur, skap, talvur og ritmyndir, umframt at nýta støddfrøðilig tekn og formligt mál í lærugreinini.
Førleikin at lesa og skriva er avgerandi fortreyt fyri øllum samskifti og lærdómi í lívinum. At skriva er at skipa hugsan og menna hugskot; at lesa er at skyna á og tulka. Í lærugreinini skal næmingurin tí frá fyrsta degi verða vandur við at lesa støddfrøðiligar uppgávur og at gera grein fyri sínum eygleiðingum og viðrakingum á skrift. Næmingurin skal duga at lesa og skilja vegleiðingar, talvur, farmyndir, farstrikur og ímyndir. At megna at lesa í støddfrøði er tí at tulka og gagnnýta tekstir við støddfrøðiligum innihaldi úr gerandis- og arbeiðslívi.
Førleikin at rokna snýr seg í støddfrøði um førleikan at loysa uppgávur og gera kanningar við støði í praktiskum gerandisstøðum og í støddfrøðiligum spurdómum, umframt at lesa hagtøl, fata bygnað, frymlar og úrtøkiligar skipanir. At rokna er eisini at hugsa skilvíst og loysa greiðsluevni. Hesir førleikar eru fortreyt fyri at skilja og taka støðu til mong gerandismál, og tí hevur undirvísingin í síni heild ein avgerandi leiklut í hesi menning. Fyri at megna hetta, er umráðandi at kenna og verða førur fyri at nýta roknihættirnar, megna at nýta fjølbroyttar mannagongdir, ætla um og meta um, um svarið er rímiligt.
Førleikin at nýta tøknilig amboð er í støddfrøði at duga at nýta kunningartøkni, ið er ein fortreyt fyri øllum fjarskifti, umframt at nýta hesa tøkni til spæl, kanning, avmyndan og framløgu. Eisini snýr hesin førleiki seg um at kenna og meta um talgild amboð til uppgávuloysn, simulering og myndan. Harafturat er týdningarmikið at finna upplýsingar, greina og viðgera og leggja fram dátur við hóskandi hjálparamboðum og vera vandin við keldum, greiningum og úrslitum.
At kanna
Førleikin at kanna er ein íborin førleiki. Vit kanna umhvørvið fyri at klára okkum í lívinum. At kanna er at eygleiða, undrast, finna svar og gera royndir. Lærarar skulu geva gætur, at hesir førleikar verða mentir frá lægsta til hægsta stig.
Førleikin at kanna snýr seg í støddfrøði um at eggja forvitni næmingsins og stimbra hug og dirvi hansara til at seta spurningar og at leita sær ráð og vitan um støddfrøðilig viðurskifti. Næmingurin skal læra at leita upp og ogna sær viðkomandi vitan og kunnleika í bókmentum, handbókum, tíðarritum, á internetinum, umframt at gera verkligar royndir í starvsstovu og úti í náttúruni. Við dømum og venjingum skal næmingurin læra at nýta vísindaliga framferðarháttin og at handfara keldutilfar á sakligan, siðiligan og munadyggan hátt.
At skapa
Forvitni, spæl og hugflog eru serligir eginleikar, sum lærarin skal varða um og gera gagn av í undirvísingini. At skapa er eisini ein førleiki, ið kann vinnast við lærdómi. Næmingurin skal læra at hugsa, tala og skriva sjálvstøðugt og at menna hugskot síni, og hann skal kenna seg at hava ein virknan lut í egnari menning og læring.
Førleikin at skapa snýr seg í støddfrøði um at gera næmingin tilvitaðan um og líta á egin evni, so at hann gerst førur fyri sjálvur at byggja víðari á tað, sum lært er. Næmingurin skal læra, hvussu náttúruvísindini saman við støddfrøðini hava verið við til at broytt náttúru, lívsáskoðan, mentan og samfeløg.
Næmingurin evnar at orða spurningar og at seta fram tilhugsanir, sum kunnu verða kannaðar, próvføra og skifta orð um hetta við atliti at øðrum støddfrøðiligum upplýsingum. Tað merkir, at næmingurin skal vera við í samrøðum, samskifta við onnur um hugskot og tosa um spurningar og hugsandi loysnir.
Næmingurin skal læra, at verkligar royndir og frágreiðingar um støddfrøðilig viðurskifti eru ein partur av skapandi tilgongdini, sum byggir á hugflog, íblástur og treystleika. Við atliti at búningarstigi og serligu gávum næmingsins verður arbeitt miðvíst við skapandi tilgongdum, sum fremja íblástur og stimbra hugflog. Við at arbeiða við myndlum lærir næmingurin at meta um dygdina í avrikum hjá sær sjálvum og øðrum.
Fakligir førleikar
Næmingurin dugir
- At arbeiða við tal-, tekn- og formulviðgerð á grundstøði
- at greiða frá støddfrøðiligum allýsingum, hugtøkum og háttalagi í sambandi við at hann orðar og loysir støddfrøðiligar uppgávur og spurningar á einum hóskandi støði
- at finna og avmarka, kanna og loysa eina samansetta støddfrøðiliga uppgávu
- at samskifta munnliga og skrivliga um støddfrøði og nýtslu av støddfrøði við skiftandi at nýta gerandismál og støddfrøðiligt teknmál
- at nýta hóskandi hjálparmiðlar, harímillum teld.
6. Eftirmeting og próvtøka
Eftirmetingar
Einstaki næmingurin skal eftirmetast ávegis í undirvísingargongdini við støði í antin skrivligum ella munnligum framløgum. Næmingurin eigur at hava eina greiða fatan av støðu síni í mun til fakligu málini í lærugreinini og eigur at fáa vegleiðing um, hvussu og hvørjum arbeiðast skal við fyri at røkka málunum.
Eftirmetingin skal skjalfestast.
Tá ið undirvísingin er lokin, fær næmingurin ársmet sambært 7-próvtalsstiganum. Næmingurin verður mettur í mun til førleikamálini í lærugreinini, og talmetið verður givið við støði í einari heildarmeting av fakligu førleikum næmingsins.
Próvtøkuhættir
Við støði í próvtøkuspurningi og verkætlanarevninum, sum næmingurin hevur arbeitt við í undirvísingini, verður hildin ein munnlig próvtøka. Próvtøkuspurningar skulu fjølbroytt umboða tað, sum undirvísingin í lærugreinini hevur fevnt um. Næmingurin fær 24 minuttir fyrireikingartíð. Próvhoyringin varir 24 minuttir, íroknað próvdøming.
Próvhoyringin er tvíbýtt. Fyrri partur av próvhoyringini er ein framløga av verkætlanarevni próvtakarans. Seinni parturin av próvhoyringini fevnir um próvtøkuspurningin, sum próvtakarin hevur tikið við lutakasti, og sum hann hevur fyrireikað seg til í fyrireikingartíðini. Próvtøkuspurningurin er ein støddfrøðilig uppgáva, sum næmingurin skal loysa.
Dømingargrundarlag
Próvtakarin skal kunna greiða frá teimum støddfrøðiligu evnunum, sum eru fevnd av verkætlanarevni próvtakarans. Eisini skal tann ítøkiliga verkliga ivamálsorðingin, verkætlanarevnið fevnir um, koma greitt til sjóndar í framløguni. Próvtakarin skal við støði í fakligari tilgongd og støðisførleikunum sýna evni sjálvstøðugt at leggja fram og viðgera tilfar við støði í verkætlanini. Hann skal sýna, at hann dugir at taka fram týðandi tættir í tilfarinum, seta teir í samband við tættir í undirvísingini og síggja próvtøkutilfarið í frásjón. Undir próvhoyringini kann próvtakarin nýta sjálva verkætlanina at stuðla seg til, umframt talvur, myndir og annað tilfar, sum hevur verið nýtt í undirvísingini, og uppskriftir, hann hevur gjørt í fyrireikingartíðini.
Í sambandi við próvtøkuspurningin, skal próvtakarin vísa, at hann dugir at nýta grundleggjandi støddfrøðiligar roknihættir umframt støddfrøðiligan hugsanarhátt.
Dentur verður lagdur á, at próvtakarin
- sýnir fakligt hegni
- dugir at bera hugsanarhátt sín fram
- hevur fatan av, hvussu støddfrøði kann verða nýtt í yrkisfakligum høpi
- evnar at síggja uppgávuna í frásjón
Givið verður eitt próvtal við støði í einari heildarmeting av samlaða avriki próvtakarans.
Próvtalslýsingar
Munnligt D-stig
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støðið undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Í undirvísingini er umráðandi, at førleikarnir at lurta, at tala, at lesa og at skriva renna saman í eina heild. Í teirri ávísu undirvísingargongdini ber til at leggja høvuðsdent á eitt av kjarnaøkjunum. Av stórum týdningi er tað, at kjarnaøkini umskarast, tá ið tað ber til, og tá ið tað verður mett at vera hóskandi.
Munnligi tátturin í lærugreinini skal vera raðfestur høgt, og samrøðan er kjarnin í hesum tátti. Munnligar framløgur skulu skipast inn í undirvísingargongdina, so næmingurin stigvíst venur seg við at leggja fram. Dentur verður lagdur á, at næmingurin sameinir munnligar framløgur við egin skrivlig verk, nýtslu av KT-amboðum, ymiskar samskiftishættir o.s.fr. Á tann hátt verður retoriski førleikin hjá næminginum mentur.
Skrivligi tátturin skal eins og tann munnligi vera skipaður inn í undirvísingina í støddfrøði. Á henda hátt kann næmingurin ogna sær góðar skriviførleikar og menna teir. Somuleiðis verður arbeitt miðvíst við at menna førleikan at rokna í undirvísingini í støddfrøði. Umframt at hetta styrkir um tvørfakliga samstarvið, fer næmingurin so hvørt at fáa eina greiðari fatan av týdninginum, hesir førleikar hava fyri alt skrivligt og formligt samskifti, og samstundis mennir hetta evnini hjá næminginum at orða seg bæði munnliga og skrivliga.
Stigvøkstur
Stigvøkstur merkir støðuga framtøku av einum lægri stigi á eitt hægri. Í læringartilgongdini verður farið frá tí lætta til tað torføra, frá tí einfalda til tað torgreidda og frá tí ítøkiliga til tað úrtøkiliga. Stigvøksturin er oftast tíðartreytaður. Undir stigvøkstrinum liggur eisini kravið um vaksandi ábyrgd og virknari luttøku. Umráðandi er í hesum sambandi, at ljós verður varpað á teir leiklutir, sum næmingur og lærari kunnu hava hvør sær. Samrátt verður um, hvat ið er best at gera, og hvussu hetta verður gjørt, so næmingurin fær ávirkan á undirvísingina og á egnu læring.
Stigvøksturin kemur serstakliga til sjóndar í teimum førleikamálum, sum lýst eru í námsætlanini. Málini lýsa framúravrikið (hægsta próvtal) og eru bindandi, soleiðis at skilja, at lærari og næmingur altíð arbeiða fram ímóti at náa teimum ásettu málunum so væl sum gjørligt. Fyri at tryggja stigvøkstur er neyðugt, at sett verða ávegismál, sum hjálpa næminginum fram móti endaligu málunum. Umráðandi er eisini, at lærarin er tilvitaður um fortreytirnar hjá einstaka næminginum og tillagar undirvísingina eftir einstaka næminginum. Lærarin skal leggja undirvísingina til rættis so, at næmingurin veit frammanundan, hvørji áveigsmálini eru. Næmingurin skal gerast tilvitaður um tey krøv, ið sett verða, so hann kann seta upp mál, umhugsa og leggja til rættis sína egnu menning. Næmingurin skal greitt fáa at vita, hvussu hann verður eftirmettur, og hvat metingarstøðið er.
At læra at læra
Næmingurin skal gerast tilvitaður um, hvat tað í grundini er at læra. Eisini skal næmingurin gerast tilvitaður um ymiskar læringarhættir, og hvat endamálið við læringini er.
Undirvísingin skal sostatt ikki bert savna seg um tað, sum lært verður, men eisini um, hvussu lært verður. Umráðandi er, at hugtakið læring verður lýst og viðgjørt í flokkinum, so næmingurin gerst tilvitaður um, hvat hugtakið ber í sær. Næmingurin skal regluliga gerast varugur við, hvussu læringartilgondin er ætlað, og hann skal verða eggjaður til at umhugsa sína egnu støðu í henni. Dentur skal eisini leggjast á heimaarbeiði, og tann týðandi leiklut, hetta hevur í fakligu menningini.
Næmingurin skal frá fyrsta degi skilja týdningin av lærugreinini støddfrøði. Tá ið arbeitt verður við ymiskum evnum og táttum, verða ymiskir førleikar mentir. Næmingurin skal fáa fatan av, hvat hesir førleikar kunnu verða brúktir til, eisini uttan fyri skúlans gátt. Undirvísingin í støddfrøði skal gera næmingin tilvitaðan um, at hann í lærugreinini mennist og gerst førur fyri at arbeiða greinandi og kritiskt við teimum ymisku evnunum og táttunum, sum arbeitt verður við. Eisini skal næmingurin verða tilvitaður um, at hann í lærugreinini mennir sær førleikarnar at koma til orðanna í nógvum ymiskum viðurskiftum, ið so ella so eru knýtt at evnafrøðiligum spurningum.
Arbeiðshættir
Arbeiðshættir skulu veljast so, at teir eru við til at røkka teimum málum, ið sett eru. Í øllum kjarnaøkjum er umráðandi at leggja arbeiðið til rættis so, at ein líðandi stigvøkstur verður tryggjaður. Hetta verður m.a. gjørt við, at týðandi evni og viðurskifti verða tikin upp í undirvísingina.
Í støddfrøði verða ymiskir arbeiðshættir nýttir so, at fjølbroytni í lærugreinini kann verða framt miðvíst. Arbeiðshættir kunnu fevna um lærarafyrilestur, einstaklingsverkevni, næmingaframløgu, samrøður í flokkinum, bólka- og toymisarbeiði, verkætlanarevni o.tíl. Tá ið arbeiðshættir verða valdir og lagdir til rættis, er eyðsæð, at lærarin hugsar um stigvøkstur í undirvísingarhættunum, har byrjað verður við lærarastýrdari undirvísing. So hvørt sum næmingarnir búnast og gerast meira sjálvstøðugir, verður hesin lærarastýrdi undirvísingarformur at minka.
Næmingarnir skulu ikki einans duga at fyrihalda seg til boðskap frá lærara og floksfeløgunum, men í eins stóran mun duga at miðla vitan og boðskap til lærara, floksfelagar og móttakarar uttan fyri flokshølið umframt skúlans gátt.
Arbeiðshættirnir eru tískil neyvt samantvinnaðir við serligum atliti at, hvussu arbeiðsuppgávurnar og venjingarnar hjá næminginum verða útintar.
Endamálið við teimum ymsu arbeiðsháttunum er at menna aðrar førleikar enn teir reint fakligu, tað eru førleikar sum t.d. at leita upp og ogna sær viðkomandi vitan, at kanna gjølla, at arbeiða sjálvstøðugt, at seta sær mál og at arbeiða evnislagað og miðvíst, at arbeiða tíðaravmarkað, at samstarva, at samhugsa, at brúka og hugsa vitan í nýggjum høpi, at leggja til rættis og evna til eitt avrik, at gera uppgávuorðingar, at brúka ymisk háttaløg, at hugsa nýtt og verkseta, at hugsa djúpari og breiðari um ávíst evni, umframt at taka á seg ábyrgd og hava virðing.
Lærari skal altíð gera sær sjálvum og næmingum greitt, hvat endamálið við ávísum arbeiðshátti er.
Samstarv
Støddfrøði er partur av yvirskipaða kravinum um samstarv millum tvær ella fleiri lærugreinar. Samstarvast skal við ymiskar lærugreinar um ymisk evni, eitt nú menning av skapandi evnum og KT-førleikum, undirvísing í evnum, sum spretta úr nærumhvørvinum, knýtt at náttúrufrøðiligum fyribrigdum, ið kunnu stuðla upp undir og geva íblástur til evni at arbeiða við í øðrum lærugreinum.
Tvørfakligt samstarv kann vera meira ella minni bindandi – frá fullkomnari samkoyring millum lærugreinar við felags tímum og felags tvørfakligum verkætlanum, til bert at fevna um avtalur millum lærarar um at fylgjast í lesnaði (lesa parallelt), t.e. at taka upp somu evni í fleiri lærugreinum samstundis, og soleiðis geva næmingunum fleiri ymiskar tilgongdir til sama spurning, um somu tíð.
Tvær høvuðsgrundgevingar eru fyri tvørfakligum samstarvi: 1) ein almenn, ið snýr seg um førleikarnar, næmingurin skal ogna sær og bjóða fram á arbeiðsmarknaðinum, og 2) ein námsfrøðilig, ið snýr seg um skiftandi arbeiðshættir og at geva næminginum innlit í tvørfakligar samanhangir.
Tvørfakligt samstarv skal hjálpa næminginum at síggja lærugreinarnar sum partar av størri heild, og tað letur samstundis upp fyri øðrum og víðari sjónarmiðum. Harumframt eru evnini at samstarva og síggja samanhangir avgerandi, tá ið næmingurin fer undir víðari lestur ella út á arbeiðsmarknaðin. Tí er umráðandi, at undirvísingin í støddfrøði verður sjónliga skipað, so at næmingurin er kunnaður og vitandi um tann stigvøkstur, sum er ætlaður at vera millum floksstigini.
Avrik
Skrivligi og skapandi parturin av lærugreinini letur upp fyri tvørfakligum samstarvi, og við tí øðrvísi skrivligum avrikum. Heldur enn at lata eitt avrik inn bara í støddfrøði, kann talan verða um tvørfakligt samstarv, t.d. eina hagfrøðiliga frágreiðing ella ritgerð.
Ein grundgeving fyri at skrivligt og skapandi arbeiði kann vera partur av tvørfakligum samstarvi er, at næmingurin lærir, at tað at skriva væl (t.e. greitt og uttan stórvegis villur) ikki bara er eitt krav í lærugreinini føroyskum, men eitt alment krav, ið er knýtt at øllum skrivligum samskifti í øllum lærugreinum.
Næmingurin skal hava venjing í at skriva so, at hann eisini skrivliga kann vera partur av toymisarbeiði og verkætlanum. Á tann hátt kann næmingurin mennast til at geva og taka ímóti viðmerkingum til skrivlig upprit, sum verða løgd fram á mennandi hátt. Kunningartøknin letur harumframt upp fyri munagóðum og ítøkiligum møguleikum í sambandi við vegleiðing og umrøðu í sjálvari skrivitilgongdini.
Samrøða
Munnlig framseting hevur reglur og lýsingar, sum næmingurin skal duga at nýta og framhaldandi menna. Skúlin skal tí leggja dent á frásøgn og málburð, og við hesum eggja til forvitni og skapa áhuga fyri móðurmálinum sum intellektuellum amboði, ið skal víðka sjónarringin hjá næminginum. Umráðandi er, at næmingurin fær venjing í at brúka móðurmáli í lærugreinini, eitt nú við sínámillum tosi og við tí at siga frá.
Skúlin skal vera so rúmur, at til ber at tosa um kenslur, evni, hugtøk og hendingar í gerandisdegnum. Næmingurin skal arbeiða við at lurta og at vera umhugsin øll skúlaárini, samstundis sum orðaval og talugávur mennast. Næmingurin skal sleppa at royna veruligar eins væl og gjørdar (tilevnaðar) samrøður. Floks- og bólkakjak skal javnan eftirmetast so, at næmingarnir gerast tilvitaðir um, hvat tað er, sum fær tosið á glið og samrøðuna ella orðaskiftið at rigga og ganga væl.
Lesing
Næmingurin skal haldast til at lesa nógv. Eitt gott lesiumhvørvi í skúlanum er ein treyt fyri at menna góðar og fjølbroyttar lesiførleikar. Hetta verður skapt í flokkinum við nógvum ymiskum lesitilfari og góðum vanum. Skúlabókasavnið er ein sjálvsagdur partur av hesum góðu vanum. Fyri at røkka góðum lesiumhvørvi er av stórum týdningi, at skúlabókasavnið er ein natúrligur partur av skúlagongdini. Umráðandi er, at lesingin verður løgd til rættis samsvarandi tí førleikastigi, næmingurin er á.
Lívlong læring
Umráðandi er, at næmingurin gerst tilvitaður um samfelagsliga og persónliga týdningin av tí menniskjaliga og samfelagsliga tilfeingi, útbúgving er. Tí skulu næmingar eggjast til at umhugsa sína egnu framtíð og seta sær persónlig mál, har lærarin leggur lag á og skapar umstøður, sum stimbra hugin til at læra nýtt alt lívið.


text:
Dynamit-sangir í Norðurlandahúsinum
mentan21-03-2018 - 17:11 - Jóanis Nielsen
Tað skuldi ikki borið til, men nú hendir tað: Dynamit-sangir verða spældir við fullum útblástri í Norðurlandahúsinum
Leygardagur 28. apríl verður ein søguligur dagur. Tá hendir nakað, sum eingin helt kundi lata seg gera. Tá verða Dynamit-sangir spældir við fullum útblástri í Norðurlandahúsinum í Havn.
Dynamit er eitt óynskt barn í føroyskum tónleiki. Teir verða ikki nevndir við einum orði í føroysku tónleikasøguni, ummælarar hava niðurgjørt teirra útgávur og framførslur, og eingin kundi funnið upp á at bjóða teimum við til tey fínu tiltøkini.
Men sangirnir hjá teimum liva millum fólk – ja, sum ongantíð áður. Grøv nummar 13, Til allar kvinnur, Ein vátur og kaldur drongur, Hví gongur Tom altíð skít?, Frensurin hjá Óla og Bangin.
Niclas Heri Jákupsson, oddamaður í Dynamit, er vertur fyri tiltakið »Vit vilja ongantíð doyggja«, sum verður í Norðurlandahúsinum leygarkvøldið 28. apríl. Niclas Heri fer at undirhalda við stuttligum søgum og øðrvísi eygleiðingum, og hann fer saman við bólki at framføra nakrar av kendastu Dynamit-sangunum í mentanarháborg Føroya.
Kvøldið verður merkt av hugna, skemti, undirhaldi og jaligari orku, og allir festligir føroyingar eru vælkomnir at verða við. Hetta er ongantíð hent áður og hendir neyvan aftur – tað verður ein uppliving fyri lívið!
Atgongumerki kunnu keypast á heimasíðuninlh.fo


text:
Hey, vid hesum bloggi vil eg vísa á ymiskt id gongur fyri seg í mínum dagligdegi..alt frá bíløt av mínari familju til yndisanga ;)ENJOY!
onsdag den 5. oktober 2011
At blogga er at liva? =)
Hendan bloggin fylgi eg http://asolmunde.blogspot.com og hettar fekk meg at byrja aftur...eg og sjeikurin gjørdi kanelbollarnar id Ann vidmelur á sínum bloggi og eg kann bara siga MUMS!!!:)
Eg fari at leggja ymiskt inn her og eri longu farin í hált vid at arbeida vid hugskotum.
Vónandi dáma tit mín blogg
Love
3 kommentarer:
ååå tú fitt, at nevna meg! :DSvarSlet
Glað fyri, at bollarnir smakkaði væl :D
Skeg at lesa tín blogg :D
Ja Ann tad er eisini so skeg at fáa íblástur frá tær, ídag fari eg at gera kjallskøku, havi munga sídani tú skrivadi um tína!!!=)SvarSlet
ååå deiligt! :D Hahahaa! :D Havi ongantíð gjørt hana sjálv...SvarSlet


text:
Karavella Marionett-Teatur hevur nú tveir leikir á skránni: “Dansa so væl og leingi“, sum er leikur fyri vaksin og børn, ið tíma at lurta. Hann verður leiktur í stóra ferðandi leikhúsinum, við marionettum. Les meir um leikin HER. Hin leikurin er “Skrímslalív“, fyri børn og barnligar sálir í øllum aldrum,… les meira…. →
10. apríl 2016 var frunsýning av nýskrivaða marionettleikinum Dansa so væl og leingi hjá Karavella Marionett-Teatri. Hedvig Westerlund-Kapnas leikstjórnaði leikinum, sum Rakel Helmsdal skrivaði, spældi og skapti. Søgan er um Eleonoru og Sindra, tvey børn, sum vaksa upp saman, gerast góð og verða atskild vegna ymisk áhugamál. Hægsta ynski… les meira…. →
Tíðindaskriv: Marionettleikurin Dansa so væl og leingi hjá Karavella Marionett-Teatri verður aftur at síggja á Ólavsøku. Seks sýningar verða í kjallaranum hjá Tilhaldinum, gróthúsið í Grasagarði, tann 27., 28. og 29. juli kl. 15 og 17. Dansa so væl og leingi er ein lívssøga um menniskju við eini passión. Ein… les meira…. →
Leingi er tað, ið væl skal vera, siga tey. Í hvussu so er hevur hesin leikurin verið leingi á veg, tað er næsta tvey ár síðani, at fyrsta hond varð løgd á marionettirnar og ætlandi skuldi leikurin havt frumsýning síðsta summar. Men so skuldi ikki vera. Men í dag, tann… les meira…. →
(Ummælið stóð á Facebook. Eg loyvi mær hervið at leggja tað á bloggin.) Nøkur orð um “Dansa so væl og leingi” GUNNVÁ ZACHARIASEN·10. APRÍL 2016 Altso, eg kundi ikki verið meira samd og skuldi júst seta meg niður at skriva nøkur vælmeint orð um listaverkið hjá Rakel Helmsdal… les meira…. →
(Ummælið stóð á Facebook. Eg loyvi mær hervið at leggja tað á bloggin.) “Dansa so væl og leingi” -ummæli HANNA JENSEN·9. APRÍL 2016 Eg var so heppin at sleppa til forfrumsýning í Karavella Marionett-Teatri til leikin “Dansa so væl og leingi” við manni og Degi, yngsta soninum. Ein slík dukkuteatursýning… les meira…. →
Frá 9. apríl til 8. mai verður ein øðrvísi listaframsýning í Dansistovuni í Norðurlandahúsinum. Í samband við Barnafestivalin hevur Norðurlandahúsið heitt á meg at hava framsýning av øllum leikarahópinum hjá Karavella Marionett-Teatri, sum nú telur 32 marionettir og eisini leikhúsinum, har nýggi leikurin “Dansa so væl og leingi” fer at… les meira…. →
Onkur hevur kanska undrast á, at frumsýningin av nýggja marionettleikinum Dansa so væl og leingi hjá Karavella Marionett-Teatri enn ikki hevur verið. Boða var frá, at venjingarnar vóru farnar í gongd, men tíverri fekk leikstjórin forfall júst eftir hesi tíðindi vóru farin út og síðani er stutt sagt næstan onki… les meira…. →
Fríggjadagsmyndin í dag er mín egna, tí í gjár var ein serligur dagur: Fyrsti venjingardagur av nýggja leikinum “Dansa so væl og leingi”!! Leikstjóri mín, Hedvig Westerlund-Kapnas, og eg hittust fyri fyrstu ferð í mínum improviseraða venjingarhølið í eini vatnskæddari íbúð á Hoydalsvegnum, sum skyldmaður mín Egil Helmsdal, hevur verið… les meira…. →


text:
Felagsantenna er Inni á Gøtu. Hetta merkir, at vit hava eitt antennuhús á heygginum omanfyri Ovarugøtu, har tað standa satellit móttakarar, sum móttaka nógvar sjónvarps- og útvaprsrásir. Øll hús hava innlagdan antennukaðal, sum kann íbindast til skipanina, um mann ynskir tað.
TREYTIR
Treytin fyri at vera íbundin til skipanina er, at hetta er meldað til sjálvvirkandi gjaldsavtalu í bankanum. Orsøkin til hetta er einføld – tað er ov nógv umsiting av at halda stýr á roknskapinum, um hetta ikki er sjálvvirkandi. Um hetta ikki er gjørt, verður antennu sambandið slitið, og brúkarin má gjalda fyri at fáa hetta sett til aftur.
UPPSAGNARTÍÐ
Tá ið íbúgvar Inni á Gøtu ynskja at uppsiga antennuhaldið, gongur tað soleiðis fyri seg. Ein fráboðan skal sendast við telduposti til nevndina í Eigarafelagnum ella beinleiðis til kassameistaran. Teldupostadressurnar finna tit aðrastaðni á heimasíðuni. Uppsagnartíðin er 1 mánaður frá mánaðarskifti.


text:
8. april 2017
Djóradagar seinasta vikuskiftið í Mai
3. april 2017
Skeið við Súsannu Sand Ólafsdóttir 8-10 Apríl
1. april 2017
Havnardalur stongdur vegna rossasjúku - Apríl Apríl....
Føroya Ríðingarfelag fekk í dag bræv frá Heilsufrøðiligu Starvstovuni, at vandamikil rossasjúka er staðfest í Havnardali - Bina Mørkøre landsdjóralækni sigur at sjúkan "Bluetongue" er staðfest á trimum rossum á økinum. Hetta er sera smittandi sjúka sum smittar frá djóri til djór - Men eisini umvegis mitur. Landsjóralæknin metir at smittan er komin í onkrum fóðri til landið.
Vegna hetta er Havnardalu frá í dag 1/4-2017 at rokna sum smittuøkið, har eingin uttan tey í vanliga ferðast á økinum hava atgongd. Landsdjóralæknin heitir staðiliga á rossafólk um at virða karantenuøkið, soleiðis at smittan ikki breiðir seg. Nýggjar royndir eru tiknar av rossum í í gjár, hesar eru sendar til Danmarkar at viðgerða. Svar vkemur vónandi í vikuni.
Tey ið vilja hava meira kunning kunna ringja á tlf. 236699 ella 292040.
Abonner på: Indlæg (Atom)


text:
Úr bókarúgvuni/
Fyrstu og seinastu ferð, eg spældi eitt telduspæl, var einaferð í hálvfemsunum, tá ein vinkona hevði fingið nýggja teldu og við henni eitt golf-telduspæl. Eg sat við tí einar tíggju minuttir, eg dugdi ikki og hvørja ferð, eg gjørdi skeivt, viðmerkti ein nasal kvinnurødd forhánisliga: “Don´t quit your day job”. Ræðuliga troyttandi, men eg má viðganga, at hesin setningurin stakk seg upp, tá eg sat og blaðaði í heystbókabunkanum, sum hesa ferð inniheldur sjáldsama nógvar bøkur, ið eru skrivaðar av ikki-rithøvundum, altso av fólkum, sum ikki hava fingist við bókmentir. Eg eri so heppin/óheppin at eg fái nógvar av bókunum, sum verða givnar út, tað kemst av, at eg eri við í nevndini, sum tilnevnir føroysku uppskotini til Bókmentavirðisløn Norðurlandaráðsins. Í ár havi eg fingið rættiliga nógvar bøkur, sum eg ikki havi ynskt mær, fleiri eru skrivaðar av ikki-rithøvundum og fleiri koma ikki upp á tal sum møguligar innstillingar í og við, at tær ikki eru rætt tekstaslag. Vit tilnevna bara fagrar bókmentir og fáa tessvegna ikki skotið upp lívsstíls- ella sjálvhjálpsbøkur, sjálvt um hetta eftir øllum at døma er tað heitasta millum føroyskar lesarar beint nú. Eg veit ikki hvat er hent við fólkum, sjálvt tey rímiliga intelligentu eru farin at rinda túsundavís av krónum fyri at sleppa at sleipa runt við gomlum dekkum og ketum, tey fáa eina kostvegleiðing - har tað stendur útspesificerað á fleiri síðum, at tey einki feitt skulu eta. Tað kundi eg sagt teimum fyri lítið og lætt. Tá tey eru liðug at stríðast og hava mist nøkur kilo og nakrar túsundkrónuseðlar, fara tey allíkavæl í dýnujakka og fáa allar síðudellurnar uppá aftur tann vegin. Álvaratos, eitt er at dyrka heilsuna, at royna at klænka seg, og renna meira og drekka minni, men ikki er tað eitt serliga áhugavert konversatiónsevni, og at lesa um tað, ja hvat sigur lesarin? Eg skilji tað ikki, hóast eg havi varhugan av, at heilsan nú verður dyrkað sum vit einaferð dyrkaðu Guð, eitt nú er bókin hjá Kitty May Ellefsen so mikið væl dámd, at hon er útseld. Religiøsi undirtónin hómast frá byrjan í bókini, tá høvundurin staðfestir: "Hetta er ein bók um gleðiboðskapin. Ikki gleðiboðskapin í rætta og sanna týdningi, sum vit kenna hann. Men um hvussu eg havi lagt lívið um soleiðis, at eg kann vera nakað gott fyri onnur og meg sjálva." Eg havi alla virðing fyri tí alkoholikararelateraða í bókini, tað er djarvt, tí alkoholisma er eitt reelt og ræðuligt problem, og tað er helst gott hjá teimum, sum kenna sviðan av teirri sjúkuni at kunna lesa um ein líðingarfelaga. Eg ivist bara í um allir teir mongu áhoyrararnir hjá Kitty May Ellefsen hava alkoholtrupulleikar - tað vil eg ikki hopa. Hon hevur fleiri ferð greitt frá bókini fyri fullsettum húsum. Eg havi sæð onkra mynd frá hesum seansum og helt meg síggja flest konufólk, tað er neyvan, tí vit drekka so illa, men kanska meira, tí okkara kyn er tað mest disponeraða fyri Askepotkendum umbroytingartilboðum eins og tað, ið bókin hjá Kitty May Ellefsen bjóðar okkum. Undirheitið á bókini er "-ein søga um, at alt ber til". Tað verður í kvinnueygum lisið sum: "eg kann eisini blíva pen og kløn, um eg geri sum Kitty May Ellefsen" - í hesum sambandi komi eg eisini í tankar um játtanarsjangruna, sum upprunaliga var átrúnaðarlig, tá hampafólk stillaðu seg upp at vitna. Summi eru fødd frásøgufólk, ið duga at taka rívan til, tá tað snýr seg um at niðurgera egnar syndugar tankar og gerðir. Játtanarsjangran er sera relevant, tá tað snýr seg um okkara kroppar og hvussu vit tosa um teir. Vit synda, tá vit eta og avleiðingarnar av syndini ganga út yvir útsjóndina og vísa seg sum feitt, rukkur, posar yvir og undir eygunum, niðurbitnar negl, silpur, undirhøkur, appilsinhúð, hangandi munnklovar, hangandi kjálkar, ja hangandi hvatsumhelst, tunnt hár ella skallutheit, og frelsan er klænkikurar, sjálvsagi, fitness og burn, klænkibøkur, serligar matvørur, serliga okkurt, sum ikki smakkar væl, vatn, sjálvhjálpsbøkur og í síðsta enda deyðin, og tann seinasta loysnin er kanska í so radikal, men tá verða vit øll í øllum førum berlig uppá kropp tann eina dag.
Deyðin er farin í bindiklubb í krimibókini hjá Steintór Rasmussen, sum eg havi lisið av forvitni og tí, at hon eisini var í hesum vælsignaða bókabunkanum, sum eg fekk forerandi frá Sprotanum, sjálvt um tílíkar sjangrubøkur reelt ikki verða tilnevndar norðurlendsku bókmentavirðislønina. Men mær dámar væl krimi og fyrr í tíðini, tá eg hevði betur tíð, las eg krimibøkur hjá t.d. P.D.James og røðina hjá Maj Sjöwall and Per Wahlöö. Eg havi sostatt lisið fleiri krimibøkur, onkrar góðar og nógvar vánaligar og hendan hjá Steintór Rasmussen er hvørki tann besta ella tann versta, eg havi lisið, men eg má tó mótmæla upplýsingunum frá Sprotanum, sum á bakpermuni pástendur, at Steintór Rasmussen skrivar, sum er hann ein royndur meistari. Her verður altso gjørt nakað nógv av; umhvørvislýsingar og mál gerst ov ofta líkt málinum í einum damu- ella lívstílsblaði, tað er um somu tíð grunnt, yvirforklárað og klichémerkt við denti á útsjónd og lívsstíl, at vera í góðum formi, eta góðan mat, føroyskan mat og franskan sinnopp - har er ein endaleys røð av bygdasligum, smáborgaraligum detaljum hesum viðvíkjandi við kinakáli og Royal Copenhagen stelli. Tað er stundum grunnskygt, stundum yvirtulkað, so at lítið og einki verður eftir hjá lesaranum at hugsa seg fram til og vera spent um. Ein lýsing av morðoffrinum, stjørnupsykopatinum og konubukaranum Hallvin ljóðar t.d. “Persónliga dámdi Mariu ikki familjuna í móðurætt. Allarminst av øllum Hallvin. Drongurin, sum var fýra ár eldri enn hon sjálv, hevði altíð verið svarta fárið í illa gitna flokkinum. Sjálvsøkin og samvitskuleysur. Men eisini væltalandi og sjarmerandi. Og púra kaldur ímóti øðrum menniskjum. Hann líktist pápanum. Og uppaftur meira pápabeiggjanum, Bjarnhardi. Bæði í sinn og skinn”. Hetta er ikki serliga óunniligt at lesa. Fleiri høvundar munu hava ásannað, at tað er ikki lætt at skriva um kynslív uttan at koma til at vera óviljað stuttligur sum her: "Holdsliga girndin hevði fastatøkur á báðum. Hon hugdi djúpt inn í eyguni á honum. Kroysti seg fastari inn móti honum. Gekk hann við revolvara á miðjari nátt? Ella var hetta eitt annað, betri vápn, sum hann hevði løtt til hennara? Við aðrari hondini fekk hon sløkt kontaktina..."Bókin byrjar við einum morði, vit fáa alt fyri eitt at vita, at orsøkin til morðið er hevnd, og at mordarin er eitt konufólk. Vit fáa tó ikki at vita hvør drápskonan er og við tað, at bókin snýr seg um ein bindiklubba, eru fleiri í at velja; Jórun, Maria, Tarina, Anita, Ronja, Ruth, Marta og Bjørg. Í bókini eru tvær tíðarásir; ein gongur fyri seg í hálvfemsunum, hin gongur fyri seg í nærmastu framtíð, mikudagin 23.november, tá tað fyrsta morðið hendir, frásøguliga er somuleiðis talanum tvær ásir, har vit í teirri einu fylgja drápskonuni og í ríkiligt mát fáa fatan av hennara motivatiónum fyri at gera tað, hon ger. Býurin eitur Norðvík, men kann ikki vera annað enn ein eitt sindur idealiserað og globaliserað versión av Klaksvík við fleiri caféum, har tey eta heilsugóðan, trevjumiklan og vistfrøðiligan kost við kjarnum, og har bæði ung og gomul, útlendingar og samkynd trívast. Og ljóðar hetta eitt sindur naivt og konstruerað, so er tað júst soleiðis tað lesist. Tað góða við bókini hjá Steintór er, at hon er so ósek, sum hon er. Í mun til aðrar krimibøkur hjá t.d. Sara Blædel er bindiklubbakrimibókin óvanliga ópervers og fitt, og harumframt fara summir lesarar at halda tað vera undirhaldandi at vera staddir nøkulunda í egnari samtíð við arabiskum vári og føroyskum listaboykotti í bakspeglinum.


text:
Fiskimási (lat. Larus argentatus (Pontopp.); da. Grå Havmåge, Sølvmåge), vanliga bara kallaður mási, er heldur størri enn likka. Á kápuni er hann grábláur. Um strendur og firðir okkara er hann allan veturin at síggja. Hann verpur nakað fyrr enn likkan, eina viku ella tvær, eftir sum veðrið fellur. Helst velur hann sær brattan haga til bústað, ofta røkur millum smáar hamrar, tó síggjast reiður hansara eisini á sløttum haga. Eggini eru so lík likkueggjum, at mesti parturin kennist ikki at — tey allarstørstu eru másaegg, tey allarminstu eru likkuegg, miðalstøddin kann líka væl vera annað sum hitt. 28 dagar vermir hann, hendir seg 27, eisini 29.
Dúnungarnir kennast ikki frá likkuungum. Teir verða føddir bæði av sjógvi og landi, og másin er rættur eggjatjóvur. Við reiður hansara liggja skøl av havhestaeggi, lomvigareggi, lundaeggi, harafturat skræða og fjaðrar
av kongafiski, bein av stórum krabbum, brot av gágguskeljum o. á.; ein um 1/2 viku gamlan unga sá eg spýggja upp 7 lomvigasildir. — Másin hevur havt orð fyri nú og tá at drepa okkurt smálamb, og hevði nógv verið til av honum, mundi hann verið verri enn likkan.
Úr: Mikkjal á Ryggi: Fuglabókin, Dýralæra II. 1951.
Másasløgini eru um flestu vegir lík teimum klófuglum, ið hagafuglar eru, og kunna við røttum verða nevndir hagafuglar; um eini tvey av teimum verpa í bjørgunum, so síggjast tey stundum í stórum flokki sita í haganum. Í mongum eru tey hvørjum øðrum lík. Øll hava tey sama vakra vakstrarlagið og langar veingir; tá ið tey sita, røkka teir aftur um velið. Øll hava tey eitt lætt og vakurt flog — kunna sveima langan veg, uttan at veingirnir síggjast rørast. Tó at gongulagið er gott, gera tey lítið av at ganga — halda seg mest í luftini ella á sjónum. Tey kunna svimja skjótt, og eru so lættfloytt, at tað ber lítið ella einki til at kava. So føða tey seg av fongi, sum tey taka oman á ella nær undir vatnskorpuni — aftur at tí, sum tey vinna sær uppi á landi. Eggini eru 2 ella 3, grøn ella brún ella harímillum, við nógvum dimmum blettum.
Øll sløgini, ið higar koma, eru grá ella blálig á bakinum. Summi eru stórir fuglar, summi miðalstórir. Tey stóru sløgini hava øll gult nev við einum stórum reyðum bletti hvørjumegin á undirnevinum og króki á yvirnevinum. Annars eru tey á sumri hvít allar staðir, á vetri gráflekkut um høvur og háls. Ungfuglur teirra, nevndir skurar, eru grásprøklutir ella morsprøklutir og hava grátt nev.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Bókin er um vinalag.
Høvuðspersónurin, Sóley, er ein gløgg og sjálvstøðug genta, sum býr í Reykjavík saman við mammu sínari.
Hon dugir væl í skúlanum, men trívist ikki, tí at floksfelagarnir av óskiljandi orsøkum happa hana; hetta sigur hon ikki fyri nøkrum.
Tíbetur fær lívið aðra vend, tá ið ein nýggj genta, sum ikki er sum hini, fer at ganga í flokkinum.
Leikur í talvi er ein innilig, spennandi og væl skrivað søga, sum hóskar til lesarar á øllum aldri. Bókin vann Íslendsku barnabókavirðislønina í 2000.
Dómsnevndin segði m.a.: 'Leikur í talvi er ein týðandi og fangandi søga, sum er skrivað við stórum innliti og kenslusemi.'
Aftur


text:
Sólva Lindenskov Róadóttir 09.10.2018 (22:38)
Føroysk forløg á bókamessu í Frankfurt
Hvørt ár luttaka fleiri Føroysk forløg á bókamessu í Frankfurt, og í ár er ikki øðrvísi. Bókamessan byrjar 10. oktober og er til 14. oktober.
Grundin til at luttaka á útlendskari bókamessu sum føroyskt forlag er fyri at fáa kunning um bókamarknaðin uttan fyri Føroyar og fyri at fylgja við í rákinum innan ungdóms og barnabøkur.
– Hinvegin gerst eisini møguligt at varpa ljós á føroyskar rithøvundar og myndprýðarar og samstundis verða sædd sum forløg, sigur Niels Jákup Thomsen, stjóri á Bókadeild Føroya Lærarafelags.
FarLit umboða føroysku bókmentanina á altjóða marknaðinum bæði áðrenn, ímeðan, og aftan á bókamessur, soleiðis at ein fatan av samarbeiði gerst meira sjónlig. FarLit luttaka eisini sum Føroyskt umboð á øðrum bókamessum runt heimin, teir eru eisini við á bókamessuni í Frankfurt og vísa á, at tað ber til hjá fólki at søkja um stuðul at fáa útlendskar bøkur týddar til føroyskt.
– Tað eru Bókadeild Føroya Lærarafelags og Nám, ið umboða Føroyar á messuni í ár sum føroysk forløg, sigur Niels Jákup Thomsen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Isotopar
Ein isotopur er eitt frumevni sum í síni kjarnu hevur eitt ólíkt tal av neutronir í mun til protonir til dømis frumevni karbon finnist vanliga sum karbon-12 ið hevur 6 protonir og 6 neutronir, men tað finnist eisini karbon-13 (6 protonir 7 neutronir) og karbon-14 (6 protonoro 8 neutronir). Isotopar av einum frumevni kunnu vera í ójavnva og henfalla við millum annað at útsenda vandamikla stráling ella partiklar - hetta er væl kent fyri t.d. uranium-238 ið hevur 92 protonir og 146 neutronir. Fyri at áseta hvussu sannlíkt tað er at ein isotopur ferð at henfalla nevnir man ofta teirra hálveringstíð.


text:
Um lítla løtu brúkslar Bjarki Danielsen dystin millum javaldrarnar HB og MB í gongd. Líkindini eru góð hóast tað dropar eitt sindur. Liðini ið leika í dag:MB: Andrei Antal Vladut - Ólavur Hansen, Demis Graziani Copil, Kristoffur Vidtfeldt,
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tað er tápulig gudsdýrkan at gera gudstænasturnar meiri umráðandi enn Guð.
William Shakespear


text:
Útivið 2.300 hava søkt 34 størv, ið skulu setast umborð á nýggja norska havrannsóknarskipinum, FF Kronprins Haakon, ið verður tað mest framkona skipið av sínum slag í heiminum. Umsóknarfreistin var úti síðsta mikudag, tvær vikur eftir, at størvini vórðu
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tá vit mistu málið úr eygsjón, tvífaldaðist knossið!" - Mark Twain


text:
Advokatkostnaður verður ásettur sambært tímanýtslu.
Tímatakstur kann vera sera ymiskur millum advokatar, umframt at vera ymiskur hjá tí einstaka, ásettur eftir innihaldinum í arbeiðinum. Er talan um framleiðslu av skjølum, sáttmálum o.t. , rættarmálsførslu, handfaring av stórum virðum, serligt kvalificerað lógararbeiði osv.
Tímataksturin fyri vinnuliga ráðgeving er tó framvegis ofta hægri enn ráðgeving til privat, hetta tí at
- advokaturin krevur hægri tímagjald fyri handfaring og ábyrgd av stórum pengavirðum
- vinnufyritøkan hevur betur ráð at gjalda
- vinnufyritøkan dregur advokatkostnaðurin frá sum rakstrarkostnað
- vinnufyritøkan fær mvg´ið endurgoldið


text:
Í øllum larminum um, við og í okkum er tað ikki undarligt, at vit hava torført við at hugsavna okkum um tað, vit fegin vilja fáa frá hondini. Ikki undarligt, at vit kunnu kenna ónøgd og ørkymlan um lívið og hvat meiningin er við tí.
BØNIN BATAR!
Hevur tú biðið um okkurt ávíst í dagar, vikur, mánaðir, ja kanska ár, uttan at hava fingið nakað svar? Hevur tú nakrantíð hugsað, at eingin Gud man vera til, tí tað tykist, sum um hann ikki hjálpir tær í tínum lívið? Og um hann ikki er til ella ikki svarar, hví so yvirhøvur biðja?
MÁTTLOYSIÐ DRÍVUR TIL BØN
“Um eg vann eina millión krónur, so var lívið betri!” Vit kunnu hava ymiskar hugsanir um, hvat okkum tørvar, soleiðis at lív okkara varð betri. Og tað kann væl vera, at nógv av hesum hevði gjørt lívið lættari, um ikki betri. Men vita vit veruliga, hvat okkum tørvar?


text:
Orð: Fanny Crosby
Týtt: Edmund í Garði
Upprunaheiti: This is my story, this is my song / Han er min glede, Han er min sang
1. Sælasta vissa, Jesus er mín,
Hann er mín Hirði, nevnir meg Sín.
Sælasta vissa, bjartasta mál,
Jesus meg keypti, likam og sál.
Niðurlag: Jesus, mín gleði, lovsongur mín
ljóða skal altíð, altíð til Tín!
Heima hjá Guði æviga tíð
sál mín skal frøast fegin og frí.
2. Alt gav eg Honum, alt tá eg vann,
frelsunnardagur ljósur upprann!
Himmalin opin, einglar frá Guð’
boðaðu foldum dýrasta lut.
3. Nú kann eg hvíla, sálin er glað,
tí eg í trúnni klárt havi sæð:
Hjartað er tváað, goldin mín skuld,
synd mín í havsins dýpi er huld.
4. Fyltur við Anda, kærleikans makt,
doyptur úr erva, sum Hann hevur sagt!
Eldur á tungu, eld í mítt bróst,
Hann hevur fylt meg, gjørt alt so ljóst.


text:
Tróndur Arge 09.08.2018 (13:56)
Teit: Fantastisk kensla
Fyri fýra mánaðum síðani sleit Teit Jacobsen krossbandið. Fyri trimum mánaðum síðani var hann undir skurð, sum gekk væl. Í vikuni hevur hann runnið aftur á fyrsta sinni síðani skaðan.
- Fantastisk kensla, skrivar Teit Jacobsen á Facebook, har tað eisini er eitt sjónbandabrot av fyrsta rennitúrinum hjá honum.
Tað verður helst leingi enn, áðrenn vit síggja havnarmannin aftur á vøllinum. Vanliga eru boðini, at tað kann taka upp til eitt ár, tá krossbandið er slitið.
- Krossbandið er slitnað og har er einki eftir. Tað verða einir níggju mánaðir ella eitt ár, segði Teit Jacobsen fyrr í ár, eftir at hava verið til kanningar.
Hann bleiv fyrr í ár útleigaður til HB frá Sønderjyske, har hann enn hevur sáttmála. Tað var í dyst í Trongisvági, at orkuríki U21-landsliðsspælarin meiðslaði sær knæið. ÍtróttarSosialurin hevur í seinastuni havt sjóneygnu á júst knæskaðar.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nærum dagliga hoyrist um, at ferðavinnan er alsamt vaksandi kring landið og hóast vit ikki síggja eins stórar bólkar av ferðafólkum her í oynni, so er tað ein sannroynd, at tey ferðandi eru sjónligari í dag, enn bert fyri fáum árum síðan.
Vit spurdu Pólu Strøm, ið er dagligur leiðari á Kunningarstovuni, ella Visit Suðuroy á Tvøroyri, um hon hevur lagt merki til gongdina. Póla hevur arbeitt á kunningarstovuni í 23 ár og hon svaraði ...skjótt og greitt “JA”.
“Her hevur verið nógv meira at gera í ár, enn undanfarin ár. Vit hava fyriskipað eina ørgrynnu av túrum og m.a. víst á gistingarmøguleikar. Tó, serliga hevur nógv verið at gjørt handan diskin, tá ferðafólk eru komin at spyrja um eitthvørt. Tey koma allastaðni frá og spurningarnir kunnu vera sera ymiskir”, segði Póla.
Hon sigur at tað merkist væl at ferðavinnan vindir uppá seg. Fleiri ferðir í ár hava allir gistingarmøguleikar verið upptiknir og, sigur Póla, ferðavinnuárið leingist báðar vegir. Fólk koma til landið áður og fara avstað aftur seinni. “Vit hava longu fingið nógvar bíleggingar uppá túrar og bed & breakfast til 2018 og tað er ikki heilt vanligt”.
Póla sigur, at tað er serliga útlendingar, ið bíleggja tíðliga. Hetta heldur hon vera frálíkt, tí so er lættari at leggja til rættis í tí dagliga.
Kunningarstovan á Tvøroyri heldur til í hølunum hjá Tvøroyrar Kommunu á Tvørávegi 37 og til ber at ringja á 611080 ella at senda teldupost á info@tvoroyri.fo


text:
Meira enn ein bókagoymsla
Umframt at røkja tilfarsstovnin og geva atgongd til tilfar umvegis netið, so leggja vit stóran dent á, at menna umstøður til ymiskt og fjølbroytt virksemi. Tað verið seg bæði í sambandi við arbeiðið og frítíð. Til dømis til tín, sum hevur tørv á einum arbeiðsstaði at sita og lesa ella skriva, hava vit góðar arbeiðsumstøður. Bókasavnið skipar eisini regluliga fyri tiltøkum, so sum fyrilestrum og framsýningum. Vit síggja stórt virði og møguleikar í samstarvi við onnur feløg og borgarar. Vit leggja tí fegin høli til tiltøk, sum onnur fyriskipa, og sum hava innihald, sum ikki stríðir ímóti okkara endamálsorðing.
Bókasavnið hevur til endamáls at fremja upplýsing, lærdóm, mentanarligt virksemi og at geva fólki upplivingar. Avbjóðingin er at skapa samband millum menniskju og at umskapað informatión til vitan. Hetta gera vit á sjálvum bókasavninum og umvegis netið.
Á bókasavninum við Løkin arbeiða tvey fólk: Conny Rasmussen, hjálparfólk og Oyvør Dam Jacobsen, leiðari.
Dagliga hava vit gott samstarv við skúlabókavørðarnar Brynhild W. Djurhuus, Pálin Olsen og Anju Pálsdóttir.
Okkara felags bókasavn
Tað er okkara ynski og vón at tilboð og umstøður á bókasavninum verða til stórst møguligt gagn og gleði fyri flest møguligar borgarar.
Vælkomin á bókasavnið! – Og minst til at vit hvønn dag bjóða ókeypis drekkamunn


text:
Orð: Martin Joensen
Lag: Ólavur Højgaard
1. Sildarok í Singapore, rukkulív í London Town,
– einki samanberast kann við leygarkvøld í Havn.
Lat teg í tín besta jakka og tín bummullsvest,
so fara vit í býin, nú skal tað verða fest!
2. Gloym bert tínar hjartasorgir og títt undirbit.
Vit skulu mála býin reyðan, Havnin skifta lit!
Busta allar tínar tenn og kovboystivlarnar,
– so skalt tú síggja millum menn, tær eingin kemur nær!
3. Kom við mær á Káta Hornið, kvøldarkrákuting!
Náttin gongur móti morgni, – reypa! Dansa! Syng!
Gongulag í gongugøtu mangan tykiskt tungt,
tó eftir hesa megnarløtu vit halda lagið ungt!


text:
Luftslúkarar og skrønur
Leystliga umsett úr alnótini av Jóhan á Plógv.
Tað eru nógvar skrønir um luftslúking og tí er tað neyðugt at vit sláa nøkur fakta fast, tó kunna vit øll verða samd í, at ikki sær tað pent út. Fakta eru fylgjandi:
* Luftslúking smittar ikki.
* Luftslúking kemur av búkilsku.
* Luftslúking kann kallast ein sjúka.
* Luftslúking førir ikki til kolik.
Um fleiri ross í sama fjósið eru luftslúkari, skulu vit heldur hyggja eftir umstøðunum enn rossunum. Tað kann vera at øll rossuni fáa tað sama fóðuri? Tað kann vera at júst hetta fóðuri gera tey ótilpass? Tað kann vera at tey øll hava ein strongdan gerandisdag í fjósinum, ella okkurt heilt annað sum gerð at tingini ikki eru optimal.
Ein skal seta sær í geyma, at ross sum menniskjur, er ymisk og hava ymiskan tørv.
Neiligar fylgjur
Tíverri eru tað nógvar neiligar fylgjur av luftslúking, og meira luftslúking tess verri eru fylgjurnar. Nakrar sum eru verdar at nevna eru:
* Stóran undurháls, sum næstan er ómøguligur at ríða vekk
* Oyðilagdar fortenn, um hesturin bítur í krubbuna ella aðrar flatur.
* Øktan vanda fyri strongd og harvið ymiskar sjúkur.
Útyvir alt hettar sum kann oyðileggja sjálvt tað besta rossið, so er tað eisini ringt at fáa ein luftslúkara inní eitt fjós, tá tað enn finnast reiðfólk sum ikki vita nokk um evni, og nokta rossinum inn. So aftur har stendur eigarin av einum luftslúkara við einum trupulleika!
Ársøkir
Ársøkin til luftslúking er ganska einkul. Búkurin hjá rossin ger ov nógva magasýru, og tað ger at hesturin fær ilt. Rossið vil so seta tennirnar í okkurt, t.k.v. krubbuna, básin ella okkurt annað, har tað so gerð eina rørslu sum trekkir nakrar vøddar saman, og samtíðis kemur eitt ljóð úr rossinum, sum tey flestu menniskjur irriterast inná.
Hví rossið gerð hesa rørslu, eru tað ymiskar meiningar um. Nøkur siga at tað er tí so framleiðir rossið meira spýtt, onnur siga at rossið útskilur pínustillandi stoffir, og aftur onnur siga at rossið kann broyta hjartaslagið, soleiðis at strongdin ferð burtur.
Tey flestu eru tó samd um, at rossið framleiður meira spýtt, og harvið fellur hjartaslagið og tað slappar av.
Við hjálp av einkultum fóðurteknikum, kann ein fáa luftslúkarir at gevast við at slúka luft.
Fóðring
Tá tú fóðrar luftslúkarir skal ein minnast til nøkur fá ting. Spýtt neutaliserar magasýruna, og longri rossið etur, tess meira spýtt framleiðir tað. Hetta sigur okkum, at tá ein fóðrar rætt, og harvið framleitt meira spýtt, so noyðist rossið ikki at bíta í krubbuna, og so er jú trupulleikin verðuligani loystur.
Fyri einum luftslúkara er tað neyðugt at ein gevur fóður við so lítið av stívilsum sum møguligt, og ístaðin nógv fibur. Korn t.d. inniheldur nógv stívilsi og skal tí umgangast í stórum ráðum mongdum. Haraftur ímóti eru produktir sum t.d. Lucerne, rótaperlur, betfor (spyr MBM) o.s.fr.., sera gott, tá einki stívilsi er í har, og hesi produktir leingja um etitíðina, og tað gevur sum áður sagt, meira spýtt. Um tú nýtir fullfóðir, t.v.s. liðugt blanda í sekkjum, so skalt tú hyggja á etiketuni, at tað er so kornfrítt sum gjørligt, og sum inniheldur minni enn 15% stívilsi. Royni at geva so nógv grovfóður, hoyggj ella wrap, sum møguligt.
Ein tummilfingraregul sigur, at eitt ross minimum skal hava 1% grovfóður pr kg av sínari vekt um dagin. T.v.s. at eitt ross sum vigar 400 kg, skal minimum hava 4 kg av hoyggj um dagin. Ein luftslúkari skal helst hava okkurt at tyggja allatíðina, soleiðis at búkurin arbeiðir, tí viðmælir man, at rossið fær ein 2-3 kg meira yvir minimumsmongdina. Onkur vil geva rossinum hálm, men tað er ikki orduligt rossafóður, tí tað kann gerast ein stórur klumpur í búkinum á rossinum, og so brádliga hava vit fleiri trupulleikar at berjast við.
Tað finnast eisini produktir sum beinleiðis eru til luftslúkarar, men tey eru sera dýr. Tú kanst keypa tey m.a. her www.feedmark.com
.
Tó skal her verða sagt, tað er betur at fóðra rætt enn at geva sokallaðan heiluvág, tí hesi produktir eru egnaði sum tann sísti útvegurin, tá einki annað hjálpir.
Luftslúkara reimin
Hvør minnist ikki hesa reim sum ein koyrdu um hálsin á luftslúkarinum, og vit kenna einki dømi har tað hevur hjálpt. Undirritaða fær ringa samvitsku, tí hann eigur eina tílíkað.
At nýta hesa reim er tann reini torturur fyri rossið og tað reina djóraplágarí. Tað hjálpir bert fyri okkum menniskju, men ikki rossinum. Rossið hevur enn pínu, men nú hava vit frátikið tí einasta møguleika sum rossið hevði fyri at hjálpa sær sjálvum. Rossið líður nú í tøgn, tí tøgn sum vit menniskju so inniliga hungra eftir.
Vit hava nú frátikið tann møguleikan at rossið kann framleiða meira spýtt, tað fær meira og meira pínu og í ringasta førið fær rossið strongd. Fær rossið strongd, økir man møguleikarnir at tað fær magasár. Eitt ross við strongd hevur styttri fjús og í mongum førum kann tað blíva aggrasivt.
Víðari um ein setur reimuna skeivt, vil tað gera størri skaða enn tey flestu vita um, og at leggja skinn ímillum hálsin og reimina er eingin hjálp. Mong spenna hana ov nógv, soleiðis at rossið ikki fær svølgt, og tað finnast dømir um at blóðaðrarnir eru samanpressaðir so nógv, at rossið ikki fær blóð nokk runt í systeminum.
So kæru reiðmenn lat okkum standa saman um ikki at nýta hesa reim.
Vanin
Hjá rossum íð hava verið luftslúkarar í mong ár, er vanin blivin so sterkur, at fóðring aleina ikki kann basa trupulleikanum. Kanska kunnu onkrar broytingar fremjast fyri at broyta vanarnar. Ein kundi t.d. flutt rossið í eina boks sum er øðrvísi, ella hevur vindeyga so rossið kann fylgja við hvat hendur uttanfyri. Ein kundi koyrt hoyggi í eitt net, so tekur tað longri tí at eta, ella koyrt kraftfóður í eina spann ístaðin fyri krubbuna. Givið fóður fleiri ferðir um dagin um stundir eru til tess. Nýtið hugflogið.


text:
Træ Gangivognur og kubbar - Bláur
Vakur og læruríkur gangivognur við træ hjólum og 27 litaðum kubbum í ymiskum sniðið. Við hesum stuttligu kubbum kann man byggja bygningar, torn og annað stuttligt. Bert hugflogið setur mørk. Harafturat kann gangivognurin vera góður stuðul hjá barninum, tá tað byrjar at ganga. Handtakið er í góðari hædd hjá smábørnum.
- Alt tilfarið og málingin eru roynd sambært teimum nýggjastu evropisku aðalkrøvunum.
- Incl. 27 vakrir litríkir kubbar
- Mát: 39 x 30 x 40,5 cm.
- Aldur: +12 mðr.


text:
Solveig Rygghamar Fagraklett og Arnbjørn Fagraklett – tvey kend andlit í Vági – sum eru búsitandi í Vestur – Jútlandi, hava gjørt av at stuðla langhylinum.
Solveig og Arnbjørn greiða frá, at tað alla tíðina hevur ligið í teirra huga, at tey onkursvegna vilja stuðla spennandi langhyls-verkætlanini í Vági. Og nú tey fingu møguleikan at stuðla, so var lætt at taka avgerðina, siga tey bæði.
Leiðslan í Sjálvognarstovninum Pálshøll fegnast um stóra áhugan hjá fólki, stovnum og fyritøkum at bera verkætlanina á mál. Tað fløvar eisini, at fólk uttanlands við tilknýti til Vág, vilja stuðla verkætlanini.


text:
Dunnuungin Pu afturíafturkomin
So kom hann afturíaftur - dunnuungin Pu - nógv hava spurt eftir honum, tí hann er so ómetaliga fittur. Søguna eigur Jógvan Edmund á Geilini, og myndirnar eigur Janus á Húsagarði. Tilsamans verða tær til eina so øgiliga fitta søgu um Pu, sum gongur sínar egnu leiðir út í ta stóru vandamiklu verðina. Men at enda finnur hann heim undir veingjabreiði á mammuni!
Dunnuungin Pu kom út í 2006 og varð útseld næstan beinanvegin, og mong hava spurt eftir henni. Nú Jógvan Edmund gav sína næstu bók út um Haruungan Nelus, hildu vit, at vit skuldu lova Pu at koma aftur.
Bókin er 26 bls. og innbundin.
Aftur


text:
Warren Buffet er blivin trið ríkast í heiminum við at gera íløgur. Men kryptogjaldoyru ætlar hann ikki at koma sær uppí. Hann trýr heilt einfalt ikki uppá hetta slagið at gjaldoyra, sum onki veruligt virði er aftanfyri, sigur hann.
- Hatta er ein bløðra. Fólk gerast púra frá sær sjálvum av ógvusligu kurslopunum, og Wall Street fylgir við. Tað ber ikki til at seta virði á Bitcoin, tí tað er ikki eitt virðisskapandi aktiv, sigur hann við sjónvarpsstøðina CNBC.
Warren Buffet sigur, at hann er nærum fullvísur í, at søgan um Bitcoin og onnur sonevnd kryptogjaldoyru, sum bara finnast á netinum, og har ongin myndugleiki ella tjóðbanki stendur aftanfyri, bara kann fáa ein ringan enda.
Um tú veitst okkurt, sum VP ikki veit - skriva so til vp@vp.fo


text:
- Tíðindi, mentan og ítróttur
Heimleys við tveimum børnum 1. desember
Tak niður
Tað noyðist 52 ára gamla Sólmai Danielsen at ásanna. Hon er ein av teimum mongu sum er hart rakt av bústaðartrotinum í Føroyum.
1. desember standa hon og bæði børnini uttan tak yvir høvdið.
Áhugafelagið Búgva arbeiðir fyri fjølbroyttari bústaðarmøguleikum í Føroyum, og tað eru nógv, sum venda sær til tey fyri at fáa hjálp.
Men av tí at tað er tabu at vera heimleysur í Føroyum, eru tað fá, sum tora at stíga alment fram, sigur Elin Hentze, nevndarlimur í Búgva.
Foto: Jónfinn Stenberg
Sí eisini


text:
Rennikapping í Svínoy á Útoyggjastevnuni
Á Útoyggjastevnuni, sum verður í Svínoy, leygardagin 16. juni skipar Treysti fyri renning har úti. Kappingar verða bæði fyri børn og vaksin.
Byrjað verður kl. 11.00. Børn renna umleið 0,5 km og vaksin umleið 2 km. Runnið verður í bygdini. Rutan:
· Byrja verður Uppi á Váli, á vegnum beint niðanfyri sparkivøllin og dansistovuna
· Runnið verður til Kirkjugøtu niðan á Heygar norðum bóndagarðin og oman á vegin um Eiði
· Heimaftur verður snara til høgru oman eftir Foravegi og síðani til vinstru eftir Handansvegi móti málinum
· Mál verður í Túni (teinur máldur til 2.25 km)
Heiðursmerki verða latin til 1,2 og 3 í øllum bólkum.
Kort av rutuni í .pdf er HER
Bólkar:
- Dreingir og gentir -7 ár (fødd 2011 ella seinni) renna 0,5 km
- Dreingir og gentir -12 ár (fødd 2006-2010) renna 0,5 km
- Menn og kvinnur (fødd 1973-2005) renna 2 km
- Menn og kvinnur veteranar (f.1963-1972) renna 2 km
- Menn og kvinnur superveteranar (1962 ella fyrr) renna 2 km
Øll eru vælkomin at luttaka. Fyrivarni verður tikið fyri møguligum broytingum.
Skráin fyri útoyggjastevnuna sást her: Skrá fyri Útoyggjastevnuna í Svínoy leygardagin 16. juni 2018
Ferðaætlan hjá Rituni verður soleiðis:
Sambært ferðaætlan, tó verður ikki siglt til Fugloy kl.14:45, umframt at
Ritan siglir millum Hvannasund og Eiði á Svínoy hvønn tíma eftir at fyrsti
túrur kl. 8.45 úr Hvannasundi eftir ferðaætlanini er avgreiddur, siglt verður so leingi fólk ella til kl.01:00


text:
Orð: Sören Janson
Týtt: Kajfinn Hammer
1. Nú Jesus teg kallar og sær biður fylgja,
mást tú ikki ivast og drála so!
:,:Hann kann fara um teg, til onnur sær venda,
tá hevur tú spilt tína náðitíð!:,:
2. Nú hoyrir tú rødd Hans av nýggjum teg kallar,
og Frelsarans útrættu hond tú sært;
:,:á, kanst tú enn drála og náðina spilla?
Kann vera, tú kallið ei aftur fært!:,:
3. Nú Jesus teg kallar og blítt til tín talar,
Hann bjóðar tær frelsu, Hann bjóðar frið.
:,:Hann synd tína tekur, tað versta tú eigur,
tær gevur tað besta í ævir við.:,:


text:
Við fallinum í oljuprísinum kostar oljuútvinningin í Norðsjónum Bretlandi meira, enn hon kastar av sær til landið, skrivar The Gaurdian.Tað er ikki bara í Danmark, at oljuútvinning í Norðsjónum langt frá er tann gullkálvurin, hon hevur verið.Sambært eini nýggjari frágreiðing
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde


text:
Lógir
Skipan Tjóðveldisins
Kapittul 1
Hugsjón Tjóðveldis
§ 1. Tjóðveldi virkar fyri at seta á stovn føroyska tjóðveldið við fólkaræði í politiska, vinnuliga, sosiala og mentanarliga lívi landsins.
Stk. 2. Hugsjón floksins er lýst í Stevnu floksins, sum varð samtykt á stovningarfundi 22. og 23. mai 1948, og í stevnumiðum, sum verða samtykt á flokstingi.
Kapittul 2
Limaskapur
§ 2. Persónar, sum ikki eru limir í øðrum politiskum flokki, kunnu gerast limir í Tjóðveldi, um teir taka undir við hugsjón floksins.
Stk. 2. Ein gerst limur í Tjóðveldi ígjøgnum økisfeløgini.
§ 3. Um limur í einum av økisfeløgum Tjóðveldis í avgerandi mun arbeiðir ímóti politikki og/ella virksemi Tjóðveldis, ella virkar ímóti viðtøkum floksins, kann limurin verða útihýstur úr Tjóðveldi.
Stk. 2. Einans floksting og eykafloksting Tjóðveldis kunnu útihýsa limum.
Kapittul 3
Valdsbýti, javnstøða og bygnaður
§ 4. Flokstingið og eykaflokstingið hava evsta valdið í Tjóðveldi.
Stk. 2. Ímillum floksting og eykafloksting er aðalstjórnin hægsti myndugleiki í Tjóðveldi.
Stk. 3. Tingbólkurin hevur ræðisrætt í parlamentariskum málum í samsvar við politikk, stevnu og stevnumið floksins.
§ 5. Í allari umboðan eftir hesi skipan, herundir landsstýrisumboðan, skal javnstøða skal vera vera ímillum kynini.
Stk. 2. Undantikin frá ásetingunum í stk. 1 er uppstilling til val, sbrt. kap. 12.
§ 6. Tjóðveldi er skipað í:
1) Økisfeløg
2) Unga Tjóðveldið
3) Floksting og eykafloksting.
4) Aðalstjórn
5) Starvsnevnd
6) Tingbólk
Kapittul 4
Økisfeløgini
§ 7. Økisfeløg eru skipað í Norðoyggjum, Eysturoy, Norðstreymoy, Suðurstreymoy, Vágum, Sandoy og Suðuroy. Feløgini eru sambindingarlið limanna til stýrandi skipanir floksins.
§ 8. Økisfeløgini virka eftir egnum lógum, sum verða sendar starvsnevndini til kunningar. Starvsnevndin kann leggja lógirnar fyri aðalstjórnina til góðkenningar.
Stk. 2. Um aðalstjórnin krevur broytingar í lógunum hjá einum økisfelag, kann hetta einans gerast við samtykki frá flokstinginum.
§ 9. Ársaðalfundur í økisfeløgunum verður hildin í februar – ella mars mánaði.
Stk. 2. Á ársaðalfundinum velur felagið umboðslimir til floksting og eykafloksting, umframt ein lim og ein tiltakslim í aðalstjórnina.
Stk. 3. Aðalstjórnarformaðurin hevur ábyrgdina av at samskipa, at aðalstjórnarvalið eftir stk. 2 er í samsvari við ásetingarnar um javnstøðu í § 5.
Kapittul 5
Unga Tjóðveldið
§ 10. Unga Tjóðveldið er felag teirra ungu, ið fylkjast um stevnu Tjóðveldis.
Stk. 2. Unga Tjóðveldið virkar sum sjálvstøðugt landsfelag sambært egnum lógum, ið verða sendar floksleiðsluni til kunningar.
§ 11. Unga Tjóðveldið kann senda tvey umboð til floksting og eykafloksting.
Stk. 2. Unga Tjóðveldið kann velja ein lim og ein tiltakslim í aðalstjórnina.
Stk. 3. Unga Tjóðveldið kann velja ein lim í starvsnevndina.
Kapittul 6. Floksting
Fráboðan
§ 12. Aðalstjórnin kallar saman og skipar flokstingið.
Stk. 2. Fráboðan um tingið verður kunngjørd øllum pørtum í bygnaði Tjóðveldis fýra vikur fyri tingbyrjan.
Uppskot og uppskotsrættur
§ 13. Uppskot til flokstingið, herundir uppskot um valevni til starvsnevndina, skulu vera aðalstjórnini í hendi í seinasta lagi fimm dagar fyri flokstingið.
Stk. 2. Allir limir hava rætt at seta fram uppskot.
Stk. 3. Innkomin uppskot verða send økisfeløgunum og Unga Tjóðveldinum í seinasta lagi tríggjar dagar fyri flokstingið.
Skrá
§ 14. Regluligt floksting verður hildið í mars mánaði sambært hesi skrá:
1) Aðalstjórnarformaðurin setir tingið.
2) Tingið skipar seg við tingformanni, tingskrivara og yvirlýsingartoymi.
3) Grannskoðaður roknskapur verður framlagdur.
4) Umrøða av innkomnum uppskotum og atkvøðugreiðsla
5) Val av starvsnevnd, grannskoðarum og tiltakslimum.
6) Frásøga floksformansins frá farna skeiði.
7) Orðaskifti um politisk mál.
8) Frágreiðing frá møguligum sernevndum og Unga Tjóðveldinum.
9) Ymiskt.
Stk. 2. Onnur mál enn tey, ið nevndu eru omanfyri, kunnu verða sett á skránna, um aðalstjórnin hevur kunngjørt hesi í tingfráboðanini.
Møtirættur og talurættur
§ 15. Atgongd til flokstingið og talurætt hava øll tjóðveldisáhugað.
Umboðslimir
§ 16. Økisfeløgini velja umboðslimir til flokstingið, sum skulu leggja fram skrivliga fulltrúarváttan frá feløgum sínum.
Stk. 2. Umboðslimatalið verður ásett soleiðis:
1) Norðoya Tjóðveldisfelag. 4 umboðslimir.
2) Eysturoyar Tjóðveldisfelag. 5 umboðslimir.
3) Norðstreymoyar Tjóðveldisfelag. 2 umboðslimir.
4) Suðurstreymoyar Tjóðveldisfelag. 8 umboðslimir.
5) Vága Tjóðveldisfelag. 2 umboðslimir.
6) Sandoyar Tjóðveldisfelag. 2 umboðslimir.
7) Suðuroyar Tjóðveldisfelag. 4 umboðslimir.
8) Unga Tjóðveldi. 2 umboðslimir.
Stk. 3. Feløgini hava skyldu at senda fult umboðslimatal á flokstingið.
Atkvøðurættur
§ 17. Umboðslimirnir hava saman við aðalstjórnarlimum og ting- og landsstýrisfólkum atkvøðurætt á flokstinginum.
Stk. 2. Eingin persónur hevur meira enn eina atkvøðu á flokstinginum.
Stk. 3. Atkvøðast kann ikki við fulltrú frá umboðslimi.
Stk. 4. Nøvn á umboðslimum skulu vera aðalstjórnarformanninum í hendi tríggjar dagar undan flokstinginum.
Tingfrágreiðing
§ 18. Tingskrivarin hevur ábyrgd av at lata aðalstjórnini frágreiðing frá flokstinginum innan 14 dagar eftir tinglok.
Stk. 2. Aðalstjórnin sendir tingfrágreiðingina til økisfeløgini, Unga Tjóðveldið, umboðslimirnar á flokstinginum, limirnar í starvsnevndini og aðalstjórnini, limirnar í tingbólki Tjóðveldis og til landsstýrisumboð floksins.
Kapittul 7
Eykafloksting
§ 19. Eykafloksting verður hildið, tá ið starvsnevndin ella aðalstjórnin samtykkja tað, ella tá ið minst trý økisfeløg krevja tað.
Stk. 2. Regluligt floksting kann áseta, at eykafloksting skal haldast til at viðgera ávíst mál ella evni.
Stk. 3. Eykafloksting tekur avgerð um, hvørt stillast skal upp til onnur val.
§ 20. Aðalstjórnin kallar saman og skipar eykaflokstingið. Skráin eigur greitt at tilskila, hvørji mál verða til viðgerðar og støðutakan.
Stk. 2. Eykafloksting kann einans viðgera mál, ið eru tilskilað í fráboðanini.
Stk. 3. Fráboðan um eykafloksting verður kunngjørd øllum pørtum í bygnaði Tjóðveldis.
Stk. 4. Eru broytingar í viðtøkum Tjóðveldis ella innkomin mál á skránni, verður fráboðan um eykaflokstingið kunngjørd øllum pørtum í bygnaði Tjóðveldis fimm dagar fyri eykaflokstingbyrjan.
§ 21. Innkomin uppskot til eykaflokstingið skulu vera aðalstjórnini í hendi í seinasta lagi fimm dagar fyri eykaflokstingið.
Stk. 2. Innkomin uppskot verða send økisfeløgunum og Unga Tjóðveldinum í seinasta lagi tríggjar dagar fyri eykaflokstingið.
Stk. 3. Ásetingarnar í § 17 um atkvøðurætt á flokstingi eru eisini galdandi fyri eykafloksting.
Kapittul 8
Val av aðalstjórn og starvsnevnd
§ 22. Aðalstjórnin er sett saman av starvsnevndini og limum valdir sbrt. stk. 2. Aðalstjórnin hevur 14 limir og 10 tiltakslimir, sum verða valdir fyri 1 ár í senn.
Stk. 2. Økisfeløgini velja 7 limir og 7 tiltakslimir, Unga Tjóðveldið kann velja 1 lim og 1 tiltakslim. Tá ið flokstingið verður sett fær tingformaðurin fráboðan um, hvørji eru vald.
§ 23. Teir 6 limirnir, sum mynda starvsnevndina, verða valdir á árliga flokstinginum.
Stk. 2. Flokstingið velur 5 limir og 1 tiltakslim, og tingbólkurin velur 1 lim og 1 tiltakslim. Sitandi starvsnevnd er í uppskoti til afturval, hava hon ella limir í henni ikki frammanundan boðað frá, at tikið verður ikki við afturvali.
Stk. 3. Starvsnevndarvalið fer fram soleiðis:
1) Flokstingið velur floksformannin. Í uppskoti kunnu bara vera teir limir floksins, sum eru valdir í løgtingið.
2) Flokstingið velur ein næstformann, sum eisini verður aðalstjórnarformaður. Í uppskoti kunnu ikki vera løgtingslimir ella landsstýrisfólk floksins.
3) Flokstingið velur ein næstformann við ábyrgd fyri samskiftinum millum floksleiðsluna og tingbólkin. Í uppskoti kunnu bara vera teir limir floksins, sum eru valdir í løgtingið.
4) Flokstingið velur kassameistara. Í uppskoti kunnu ikki vera løgtingslimir ella landsstýrisfólk floksins.
5) Tingbólkurin velur sínámillum eitt umboð og ein tiltakslim í starvsnevndina.
6) Flokstingið velur eitt umboð. Í uppskoti kunnu ikki vera løgtingslimir ella landsstýrisfólk floksins. Hetta umboð virkar eisini í staði aðalstjórnarformansins, um hesin hevur forfall.
7) Flokstingið velur at enda ein tiltakslim í starvsnevndina.
Stk. 4. Unga Tjóðveldið kann velja eitt umboð í starvsnevndina.
Kapittul 9
Aðalstjórnin
§ 24. Aðalstjórnin skal serstakliga virka fyri neyvum samstarvi millum øll liðini í bygnaði Tjóðveldis.
§ 25. Formaðurin í aðalstjórnini kallar stjórnina saman eftir tørvi.
Stk. 2. Aðalstjórnin skal kallast saman, tá ið í minsta lagi tveir aðalstjórnarlimir ella floksformaðurin krevja tað.
§ 26. Aðalstjórnin ger eina ársætlan fyri politiska virksemi floksins uttan fyri parlamentariska arbeiðið.
Stk. 2. Ársætlanin skal verða liðug í januar mánaði.
Stk. 3. Ársætlanin verður framd í samstarvi við økisfeløgini og tingmanningina
Kapittul 10
Starvsnevndin
§ 27. Starvsnevndin virkar við ábyrgd mótvegis restini av aðalstjórnini og flokstinginum.
Stk. 2. Starvsnevndin tekur sær av politiskum málum og uppgávum, sum taka seg upp millum fundirnar í aðalstjórnini.
Stk. 3. Starvsnevndin hevur ábyrgdina fyri rakstrinum av floksskrivstovuni.
§ 28. Í starvsnevndini sita:
1) Floksformaðurin, ið samskipar politiska arbeiði Tjóðveldis.
2) Ein næstformaður, ið ikki er valdur politikari, er formaður í aðalstjórnini.
3) Ein næstformaður, ið er valdur løgtingslimur, hevur ábyrgdina av samskiftinum millum floksleiðsluna og tingbólkin.
4) Kassameistarin, ið hevur eftirlit við og ábyrgd av fíggjarstøðu floksins.
5) Eitt umboð, valt av tingbólkinum.
6) Eitt umboð, valt av Unga Tjóðveldinum
7) Eitt umboð, valt av flokstinginum, men sum ikki er valdur politikari. Hetta umboð virkar eisini í staði aðalstjórnarformansins, um hesin hevur forfall.
Kapittul 11
Tingbólkurin
§ 29. Løgtingsumboð Tjóðveldis skipa seg í tingbólk.
Stk. 2. Tingbólkurin skipar seg við formanni, næstformanni og politiskum framsøgufólkum.
Stk. 3. Tingbólkurin kann umskipa seg eftir tørvi.
Kapittul 12
Uppstilling til val
Uppstilling til løgtingsval
§ 30. Økisfelagið hevur ábyrgdina av at stilla upp valevni, ið eru limir í Tjóðveldi, til løgtingsval.
Stk. 2. Stillað verður upp soleiðis:
1. Norðoya Tjóðveldisfelag: í minsta lagi 3 og í mesta lagi 5 valevni
2. Eysturoyar Tjóðveldisfelag: í minsta lagi 5 og í mesta lagi 8 valevni
3. Norðstreymoyar Tjóðveldisfelag: í minsta lagi 2 og í mesta lagi 4 valevni
4. Suðurstreymoyar Tjóðveldisfelag: íminsta lagi 11 og í mesta lagi 15 valevni
5. Vága Tjóðveldisfelag: í minsta lagi 2 og í mesta lagi 3 valevni
6. Sandoyar Tjóðveldisfelag: í minsta lagi 2 og í mesta lagi 2 valevni
7. Suðuroyaar Tjóðveldisfelag: í minsta lagi 2 og í mesta lagi 4 valevni
8. Unga Tjóðveldið kann stilla upp í mesta lagi 2 valevni
Stk. 3 Avvarðandi økisfelagið ger sjálvt av innan fyri ásetingarnar í stk. 2. hvussu nógv verða uppstillað
Stk. 4. Í uppstillingini skal økisfelagið tryggja, at javnstøðan millum kynini verður best møgulig
Uppstilling til kommunuval
§ 31. Verður stillað upp politiskt til bý- ella bygdaráðsval í navni Tjóðveldis, hevur økisfelagið ábyrgdina av uppstillingini.
Stk. 2. Í uppstillingini skal tryggjast, at javnstøðan millum kynini verður best møgulig.
Kapittul 13
Átroðkandi politisk mál
§ 32. Eru átrokandi politisk mál á skránni, kann floksformaðurin ella aðalstjórnarformaðurin kalla saman til bráðfeingis eykafloksting við styttri freist enn til vanligt eykafloksting.
Stk. 2. Floksformaðurin ásetir skrá, tíð og stað fyri bráðfeingis eykaflokstingi sambært hesi grein.
Stk. 3. Ásetingarnar í § 17 um atkvøðurætt á flokstingi eru galdandi. Umboðslimir, sum ikki fáa møtt á bráfeingis eykaflokstingi kunnu tó atkvøða gjøgnum telefonina.
§ 33. Aðalstjórnin og tingbólkurin viðgera í felag týðandi politiskar avgerðir, herundir skipan av landsstýri, uppsøgn av samgongu og tilnevning av landsstýrisfólkum.
§ 34. Aðalstjórnin og tingbólkurin gera tilmæli um val av landsstýrisfólkum, sum tingbólkurin tekur avgerð um.
Stk. 2. Fær uppskot til landsstýrisfólk, eftir stk. 1., við atkvøðugreiðslu í tingbólkinum, ikki stuðul frá einum meiriluta í tingbólkinum, kann floksformaðurin taka endaligu avgerðina.
Kapittul 14
Útihýsing
§ 35. Sum evsta vald Tjóðveldis kunnu floksting og eykafloksting útihýsa limum úr Tjóðveldi sambært § 3.
Stk. 2. Útihýsing av limi skal verða greitt tilskilað á endaligu skránni fyri flokstingið ella eykaflokstingið. Skráin verður fráboðað øllum pørtum í bygnaði Tjóðveldis sambært ásetingunum um hetta í kap. 6 ella 7.
Stk. 3. Útihýsing av limi kann einans fremjast, um minst 2/3 av møttu umboðslimunum atkvøða fyri.
Kapittul 15.
Floksskrivstova, roknskaparhald og grannskoðan
§ 36. Tjóðveldi kann seta á stovn floksskrivstovu og seta samskipara ella skrivstovufólk, sum verða sett av aðalstjórnini eftir tilmæli frá starvsnevndini. Samskiparin ella skrivstovufólkið skulu vera limir í Tjóðveldi og kunnu ikki verða vald í starvsnevnd og aðalstjórn.
Stk. 2. Floksskrivstovan virkar við ábyrgd mótvegis starvsnevndini.
Stk. 3. Aðalstjórnin skal frammanundan hava givið sítt samtykki til, at nýggj størv verða sett á floksskrivstovuni.
Stk. 4. Samskiparin og skrivstovufólkið kunnu taka lut á flokstinginum og á fundum hjá økisfeløgum, starvsnevnd og aðalstjórn, tó uttan atkvøðurætt. Økisfeløg, starvsnevnd og aðalstjórn kunnu í einstøkum førum gera av, at samskiparin ella skrivstovufólkið ikki eiga at møta á fundi.
§ 37. Starvsnevndin hevur ábyrgdina av roknskapinum.
Stk. 2. Roknskaparár Tjóðveldis er álmanakkaárið.
§ 38. Yvirlit yvir fíggjarstøðu floksins eigur í minsta lagi hálvárliga at verða latin limunum í aðalstjórnini.
§ 39. Roknskapur Tjóðveldis verður grannskoðaður av skrásettum ella ríkisgóðkendum grannskoðara.
§ 40. Grannskoðaður roknskapur fyri farna roknskaparárið skal altíð verða lagdur fram á flokstinginum.
Kapittul 16.
Rættur at binda Tjóðveldi fíggjarliga
§ 41. Formaðurin í aðalstjórnini og kassameistarin hava í felag rætt at binda Tjóðveldi í fíggjarligum málum.
Stk. 2. Í málum um keyp, sølu, veðseting av fastari ogn, upptøku av lánum og málum um parta- ella ábyrgdarpening, er Tjóðveldi ikki bundið, uttan at hetta frammanundan er samtykt á flokstingi ella eykaflokstingi.
§ 42. Limir og álitisfólk Tjóðveldis ábyrgjast ikki persónliga.
Stk. 2. Tvingsilsfulnaður kann einans verða gjørdur í ognum floksins.
§ 43. Tjóðveldi ábyrgist ikki fyri fíggjarligar avgerðir hjá økisfeløgunum.
§ 44. Kassameistarin hevur ræðisrætt á bankakonti Tjóðveldis við ábyrgd mótvegis starvsnevndini.
Kapittul 17.
Broyting í skipanini og gildiskoma
§ 45. Skipan Tjóðveldis kann verða broytt á flokstingi ella eykaflokstingi, um minst 2/3 av møttu umboðslimunum atkvøða fyri hesum.
Stk. 2. Henda skipan fær gildi dagin eftir, at hon er samtykt á flokstingi. Samstundis fer úr gildi galdandi skipan Tjóðveldis.
Samtykt á flokstingið í Vestmanna 19. mars 2010.


text:
Hondbóltur: A-landsliðið úttikið
Hópurin til landsdystirnar móti Montenegro og Danmark varð kunngjørdur á tíðindafundi í høvuðssætinum hjá BankNordik fyrr í dag. Tað verða ikki somu menn, sum skulu umboða Føroyar til báðar dystirnar.
Til dystin móti Montenegro verður Hans Eli Sigurbjørnsson ikki við, meðan hann verður við til dystin móti Danmark. Allan Norðberg er í somu støðu, har hann bara verður við til annan dystin, sum er móti Montenegro og ikki móti Danmark.
Sambært landsliðsvenjaranum, Sonni Larsen, er hetta tí, at mótstøðuliðini ikki hava somu verjuskipanir.
– Montenegro verjur vanliga 3-2-1, og tá er tørvur á einum kvikum vongspælara, sum vit hava í Allani. Danmark verjur harafturímóti vanliga 6-0, og tá verður tørvur á einum bakkspælara sum Hans Eli, ið er sterkur í fótskiftinum og kann geva donsku verjuni avbjóðingar, sigur landsliðsvenjarin.
LEIKARAR TIL DYSTIN MÓTI MONTENEGRO 24. OKTOBER
Málverjar
Niklas Simonsen, TMT Tønder
Nicholas Satchwell, Neistin
Strikuleikarar
Helgi Hoydal, Viking Stavanger
Rókur Akralíð, Kyndil
Rógvi Dal Christiansen, Kyndil
Vongleikarar
Rói Berg Hansen, FIF
Allan Norðberg, KA
Nicklas Selvig, TMS Ringsted
Sjúrður Olsen, VÍF
Bakkleikarar
Peter Krogh, H71
Brandur Halgirsson, H71
Rúni Vest Højgaard, H71
Áki Egilsnes, KA
Kjartan Johansen, Viking Stavanger
Spælskiparar
Jónas Gunnarson Djurhuus, HØJ
Tróndur Kragesteen, Neistin
LEIKARAR TIL DYSTIN MÓTI DANMARK 27. OKTOBER
Málverjar
Niklas Simonsen, TMT Tønder
Nicholas Satchwell, Neistin
Strikuleikarar
Helgi Hoydal, Viking Stavanger
Rókur Akralíð, Kyndil
Rógvi Dal Christiansen, Kyndil
Vongleikarar
Rói Berg Hansen, FIF
Nicklas Selvig, TMS Ringsted
Sjúrður Olsen, VÍF
Bakkleikarar
Peter Krogh, H71
Brandur Halgirsson, H71
Hans Eli Sigurbjørnsson, KÍF
Rúni Vest Højgaard, H71
Áki Egilsnes, KA
Kjartan Johansen, Viking Stavanger
Spælskiparar
Jónas Gunnarson Djurhuus, HØJ
Tróndur Kragesteen, Neistin
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Vitjan úr Neskaupstaði
Mentan19-07-2018 - 20:25 - Jóanis Albert Nielsen
Vága kommuna: Drúgt samstarv hevur verið millum ítróttarfeløgini SÍF úr Sandavági og Tróttur úr Neskaupstaði. Eisini vóru Neskaupstaður og Sandavágur vinabýir. Hetta samstarv byrjaði, tá SÍF vitjaði í Íslandi fyri 50 árum síðan. Síðan hevur verið vitjað regluliga annaðhvørt ár í Sandavági og annaðhvørt ár í Neskaupstaði.
Í sambandi við,at 50 ár nú eru fráliðin, vóru Jói og Jenny úr Neskaupstaði og vitjaðu í Sandavági á Vestanstevnu.
Mánadagin aftaná Vestanstevnu vitjaðu tey á býráðsskrivstovuni í Sandavági til ein betri bita. Her hittu tey býráðslimir úr Vága kommunu.
Undir borðhaldinum var m.a. tosað um, hvussu eitt framtíðar samstarv kundi skipast. M.a. var nevnt, at skúlaflokkar fingu samband og blivu vina flokkar, eisini var tosað um musikkskúla ella talv felagið - møguleikarnir eru nógvir - tó bleiv ongin niðurstøða gjørd.


text:
Tvær grindir lagt beinini í dag
Fyrsti dagur eftir ólavsøku gjørdist
rættiligur grindadagur.
Tvær grindir hava í
dag lagt beinini. Fyrrapartin frættist frá grind í Vágahavinum, og væntandi
var, at tann grindin fór til Miðvágs ella Sandavágs.
Upprunaliga varð
hildið, at grindin í Vágahavinum var einar 200 hval, men ein partur slapp.
Seinni vórðu umleið 100 hvalir hildnir til í Sandavági.
Sambært in.fo gekk
drápið í Sandavági væl, hóast grindin ikki vildi gera landgongd. Tað tók einar
15 minuttir at drepa hesa grindina.
Um tað var bólkurin,
sum fór úr stóra grindabólkinum í Vágahavinum, ið varð hildin til í Havn, er
óvist. Men har vórðu umleið 50 hvalir hildnir til, og allir gjørdu landgongd.
Tað tók bara 4
minuttir at drepa grindina í Sandágerði.


text:
Jan Müller
30.11.2017 - 22:18
Opec og fleiri onnur oljuframleiðandi lond undir leiðslu av Russlandi eru í dag komin ásamt um at longja avtaluna frá 2016 um at avmarka oljuframleiðsluna fram til endan á 2018. Talan er um at avmarka framleiðsluna við 1,8 mió tunnum um dagin, og er endamálið at tryggja ein meira støðugan og hægri oljuprís. Royndirnar higartil vísa, at henda avtala hevur borið frukt.
Verandi avtala gongur út í mars næsta ár. Khalid al-Falih, orðstýrari á stóra Opec fundinum og oljuráðharri í Saudi Arabia, sigur eftir fundin, at londini høvdu ein sera góðan dialog og er hann fegin um at kunna siga frá, at londini hava gjørt av at longja avtaluna við 9 mánaðum til desember í 2018. Hann sigur seg vera sera bjartskygdan um framtíðina, bæði uppá stytri og longri sikt.
Kelda: E24 og Hart Energy


text:
Rættvísur skattur
Rættvísur skattur er at taka sum minst av tí, sum borgarans er, til at tryggja øllum borgarum neyðugar og hóskandi tænastur. Rættvísur skattur er at nýta skattapengarnar við skili og ikki oyðsla. Tórshavnar kommuna er fíggjarliga sterk, men tørvurin á íløgum í borgaran og betri tænastur er stórur. Skulu vit lyfta eldraøkið og dagstovnaøkið, er valla stórvegis rúm fyri skattalætta eisini.
Vit vilja tryggja teimum eldru ein góðan aldurdóm og skapa okkara yngstu borgarum bestu umstøður at vaksa upp. Samstundis má vinnulívinum tryggjast góðar umstøður at skapa arbeiðspláss. Tørvur er tí framvegis á bæði at byggja nýtt og betra verandi karmar.
Men at gera ovurstórar íløgur í tómar bygningar og turt betong í dýrastu tíð ger óneyðuga stór inntriv í kommunukassan og niðurbindur kommununa fíggjarliga. Tá kassin tømist, verður rokningin send skattgjaldaranum. Hetta er ikki at áleggja borgarunum rættvísan skatt.
Vit eiga at taka sum minst av tí, sum borgarans er. At nýta skattapengarnar við skili merkir betri planlegging av íløgum og langtíðarætlanum, betri eftirliti við kommunalum verkætlanum og fleiri íløgur, tá stígur kemur í búskapin. Á henda hátt tryggja vit, at vit bæði hava ráð til at seta fólkið fremst og samstundis gera neyðugar íløgur.
Heldur inntøkuvøksturin í Tórshavnar kommunu fram komandi árini, hyggja vit fegin nærri at skattaprosentinum. Beint nú seta vit betri tænastur og fleiri heitar hendur til ung og gomul fram um beinleiðis skattalættar.


text:
Seinastu tíðindi
Á felags foreldrafundunum, sum vóru í septembur mánað, vóru foreldraumboðini hjá flokkunum í skúlanum vald. Foreldraumboð verða be…
Hagstovan skipar fyri átaki, sum hevur til endamáls at kunna næmingarnar í fólkaskúlanum um teirra virksemi og at vísa á, hvørjir…
Tiltøk
Um skúlan
Møguleikarnir eru góðir til læring og spæl, bæði úti og inni. Frammanfyri skúlan hava vit eitt framúr gott spælipláss, aftanfyri hava vit eina av teim nýggjastu ítróttarhallunum í Føroyum og við endan av skúlanum hava vit øðrumegin svimjihøll og hinumegin sparkivøll. Um vit fara eitt sindur út um øki, hava vit sjógv, á, fjøll, Deyvahyl, sum man kann svimja í og viðarlundina.
Ella í stuttum - meira enn flestu av heimsins íbúgvum droyma um at hava.


text:
Ólavur Trygvason var føddur í 960-árunum og var norskur kongur frá 995 til hann doyði í ár 1000. Ólavur Trygvason var sonur Trygva Ólavsson, sum var ein av undirkongunum hjá Hákuni Aðalsteinsfostra í Víkini og av Hárfagraættini - fyrsti norski kongurin, Haraldur Hárfagri, var langabbi Ólav. Í øllum førum verður hetta brúkt sum próvførsla fyri at rættvísgera kravið um at gerast norskur kongur.
Eftir at Ólavur Trygvason hevði sigrað á Hákuni jalli og vunnið sær valdið sum Noregs kongur í 995, gjørdist Sigmundur Brestisson hansara maður. Sigmundur er valdsmaður kongs yvir øllum oyggjunum (Føroyum) og flýggjar Ólavi kongi skatt. Ólavur kongur setti Sigmundi sum treyt fyri at gerast kongsins maður, at hann skuldi lata seg doypa og fáa føroyingar at taka við nýggju trúnni.
Ólavur Trygvason vaks upp í útlegd í Russlandi. Eftir nøkur ár í víkingi varð hann doyptur í Onglandi í 994, árið fyri, at han kom til Noregs at gera krav upp á kongsvaldið. Tróndur tóku hann til kong á Oyrartingi, og seinni varð hann viðurkendur sum kongur í Víkini, á Vesturlandinum, á Hálogalandi, og við honum byrja norskar kongsroyndir, ymiskt eydnaðar, at leggja upprunaliga norsk niðursetursamfeløg fyri vestan undir norskt kongsvald.
Ólavur Trygvason var ein týðandi tjóðarbyggjari. Hann vildi miðsavna valdið í eitt kristið ríki. Hetta ríkið skuldið byggjast á toftirnar av tí heidna høvdinga- og tingsamfelagnum. Stjórnartíð hansara er tí merkt av ríkissavnan og kristnan. Tað var hann, ið læt tað fyrstu kirkjuna í Noregi byggja í 995, og í 997 grundaði hann Tróndheim. Kanska var tað á hansara døgum, at føroyingar, íslendingar og grønlendingar tóku við kristindóminum. Føroyingasøga sigur frá, at eftir at Sigmundur Brestisson var vorðin kongsins maður, fór hann til Føroya við prestum og vildi kristna føroyingar.
Kongstíð Ólavs Trygvasonar var stutt. Trúarpolitikkur hansara - kristningin - fekk mótstøðu; men serliga vóru tað viðurskiftini við danakong, sum feldu hann. Sveinur kongur Tjúguskegg fekk son Hákunar jals, Eirik jall, í part við sær og harafturat Svøríkis kong, Ólav Skotkonung. Afturímóti tykist Ólavur Trygvason at hava leita sær stuðul eystanfyri - hjá Bolislav hertoga av Póllandi, sum hevði lagt Vendland undir seg og harvið kundi leggja trýst á danir. Í hinum tiltikna bardaganum í Oyrarsundi móti tveimum kongum og einum jalli fall Ólavur Trygvason um ár 1000 (HJD).
Keldur:
Føroyingasøga
Hans J. Debes: Føroya Søga 1
Hans J. Debes: Ólavur Haraldsson og Noregs ríki - ein søgu lýsing
Wikipedia


text:
Seinast vóru tað politikkarar og aðrar fínar týpur. Nú fara vit inn í ein ævintýra heim har ALT er møguligt. Næsti leikurin verður; Klintrimús og hini djórini í Valdbakkaskóginum eftir Thorbjørn Egner.
Leikstjóri verður Klæmint H. Isaksen.
Pallsniðgevi verður Nicolaj Falck.
Vit gleða okkum at sleppa at arbeiða saman við hesum báðum evnaríku monnunum.
Ert tú 17+ og ein kreativ sál. Droymur tú kanska um at sleppa at standa á einum palli sum sjónleikari, ella dámar tær at seyma, sminka, smíða, spæla tónleik, gera ljós og ljóð etc. so er tað NÚ, at tú fært møguleikan, at verða ein partur av tí litríka og stuttliga hópinum, ið longu er virkin í Suðuroyar Sjónleikarafelag.
Venjingarnar og framførslunar verða í SALT, og má sigast, at vit hava nakrar framúr góðar umstøður at gera gott teatur.
Ljóðar hetta spennandi, so er at skriva mær, Mariann Johansen eini boð á facebook. Venjingarnar byrjað í næstum.
Suðuroyar Sjónleikarafelag og SALT


text:
Orð: Carl Hyllestad
Týtt: Kajfinn Hammer
1. Nú lýsnar alsamt, dagurin er nær,
náttin svinnur burt og ljósið veingir fær;
sí, dagsins koma greidligt boðar mær:
Jesus, Hann kemur skjótt!
Niðurlag: Ja, sum eitt stormríð fer frá staði og til stað
skal ljóða yvir jørð sum túsundrøddað lag:
Títt Orð, Tað er vár vón, vár kraft, várt sigurslag,
Jesus, Hann kemur skjótt!
2. Hygg, ætt eftir ætt er vaksin upp
við trælalívsins kor og ritualsins bond!
Nú myrkrið dvínir fyri Harrans hond,
Jesus, Hann kemur skjótt!
3. Av deyða vakt nú verða fleir og fleir,
synd og myrkur fer, ei verðin dregur meir.
Vit ganga fram við svørði Sannleikans,
Jesus, Hann kemur skjótt!


text:
Við hvørt verður orðið tvinnir brúkt í staðin fyri tvey, kanska tí hildið verður, at tað ljóðar betur. Eitt nú kann verða sagt: Skipið hevur tvinnar manningar í staðin fyri tvær manningar, og: Bókin er í tvinnum pørtum í staðin fyri í tveimum pørtum. Men tvinnir er ikki bert eitt annað orð fyri tveir, tvær ella tvey. Tvinnir brúka vit vanliga bert, tá ið talan er um heildir, t.d. einir skógvar - tvinnir skógvar, einar hosur - tvinnar hosur og eini kort - tvinni kort. Vit kunnu eisini siga tvinni hús, tá ið talan er um sethús, tí í merkingini 'sethús' er hús fleirtalsorð. Munur er sostatt millum tvey kort og tvinni kort; tvinni kort eru tilsamans 104 einstøk kort ella kortabløð, t.e. tá ið jokararnir ikki eru taldir við.
Somu viðurskifti, sum eru galdandi fyri tvinnir, eru eisini galdandi fyri orðið trinnir.


text:
Eitt farloyvisstarv sum fysioterapeutur er leyst at søkja í tíðini 1. august 2018 – 12. august 2019.
Arbeiðsøkið hjá fysioterapeutunum er:
Viðgerð av innløgdum sjúklingum, og eftirviðgerð aftaná innlegging, eisini frá hinum sjúkrahúsunum í landinum.
Viðgerð av búfólkum á Ellis- og røktarheiminum á Tvøroyri.
Ambulant virksemi.
Løn – og setanartreytir:
Starvið verður sett sambært sáttmála ímillum Fíggjarmálaráðið og Fysioterapeutfelag Føroya.
Nærri fæst at vita um starvið við at venda sær til Sáru Olsen, leiðandi fysioterapeut.
Umsóknir við avriti av prógvum og øðrum viðkomandi upplýsingum skulu sendast til:
Suðuroyar Sjúkrahús
att. sjúkrahússtjórin
Postboks 51
Sjúkrahúsbrekkan 19
810 Tvøroyri
ella
ssh@ssh.fo.
Umsóknarfreistin er 8. apríl 2018.


text:
Sum barn var eg ofta í føðingardegi hjá øðrum børnum. Eg haldi, at føðingardagar tá í tíðini vóru næstan allir líka.
Tað sum stóð
á borðinum var altíð ein lagkøka við sviskum og budingi, bollar og so onkur onnur meira ”vanlig” kaka afturat. Afturvið hesum fingu vit saft, og um vit vórðu heppin, fingu vit kakao.
Eg minnist
ein føðingardag, tá onkur drongur fann uppá at taka fløta av lagkøkuni og skjóta við skeiðini eftir onkrum øðrum dreingi, og tað vardi ikki leingi, til fløtakrýggið varð
byrjað. Men onkur vaksin fekk steðgað bardaganum, áðrenn alt fór upp í skúm.
Aftaná borðhaldið fóru vit út at spæla, ella hugdu vit eftir filmi, har tær stóru
stjørnurnar vóru Chaplin og Gøg og Gokke.
Nú á døgum eru kakirnar blivnar øðrvísi. Tær eru altíð fullar av bommum. ”Nekarakiss-kaka, Daim-kaka, Aero-kaka, Mars-kaka o.s.fr.
Og meðan øll sita til borðs og eta, skiftast konufólkini um at spyrja um uppskriftirnar á øllum tí nýggja, sum stendur á borðinum. Hesar uppskriftir minna mest um innkeypsseðlar, tí har
er næstan bara bomm í.
Bakraovnurin verður sjálvdan brúktur í fyrireikingunum til føðingardagar nú á døgum. Tað einasta sum verður brúkt er ein hondpískari til
fløtan, og so vilja konurnar sleppa at lána hamaran frá manninum (eg haldi at tær brúka hann til at knúsa bingo-kúlur við).
Sjálvur spyrji eg ongantíð um uppskriftir, tí bara
eg sleppi at eta, og tað smakkar væl, so kann tað fyri mær vera líkamikið, hvat er í. Men onkuntíð slepst ikki undan at hoyra, hvat konufólkini reksa upp fyri hvørjari aðrari um bingo-kúlur,
Tobelrone, Smartes o.s.fr.
Soleiðis var einaferð, eg hevði sitið við eitt borð og etið okkurt, sum eg helt, smakkaði sera væl. Tá hoyrdi eg eina góðgætis-ramsu, sum eg ikki havi hoyrt makan
til, um alt tað leskiliga, sum var í hesi góðu køku – og tað var ikki smávegis.
Tá skilti eg, at eg júst hevði sitið við borðið og etið eina heila kiosk.